நில நடுக்க  அபாயத்திலிருந்து  மலேசியா  முழுமையாக  விடுபடவில்லை

கோலாலம்பூர், ஏப் 18 – நில நடுக்கத்தின் அபாயம் மலேசியாவிற்கு எப்போதுமே இல்லை என்று நினைக்கிறீர்களா? இல்லை என்கிறது இயற்கை வளம், சுற்றுசூழல் மற்றும் பருவ நிலை மாற்ற அமைச்சு. நில நடுக்கத்தின் அபாயத்திலிருந்து மலேசியா முழுமையாக விடுபடவில்லையென அவ்வமைச்சு தெரிவித்துள்ளது. இந்தோனேசியாவின் Sumatra மற்றும் இந்திய -Australia வட்டாரத்தின் புவியியல் தட்டில் ஏற்படும் நிலநடுக்கம் பண்டையக் காலத்து புவிநிலை நகர்வுகளை மீண்டும் உயிர்ப்பித்து தீபகற்ப மலேசியாவில் நில நடுக்க அபாயத்தை ஏற்படுத்தும் வாய்ப்பை கொண்டுள்ளது. குறிப்பாக ரெக்டர் கருவியில் ஆறு அளவில் பதிவாகும் நில நடுக்கம் அத்தைகைய தாக்கத்தை ஏற்படுத்த முடியும் என இயற்கை வளம், சுற்றுச்சூழல் மற்றும் பருவ நிலை மாற்ற அமைச்சு வெளியிட்ட தெரிவித்துள்ளது. 1923, 1958, 1976 மற்றும் 2015 ஆம் ஆண்டுகளில் மலேசியாவை மையம் கொண்ட 6 முதல் 6. 3 magnitude அளவில் பதிவான வலுவான நில அதிர்வுகள் சபாவில் ஏற்பட்டது. 1994 சரவாக்கில் 5.3 magnitude அளவில் நிலநடுக்கம் பதிவாகியது. தீபகற்ப மலேசியாவில் பஹாங் Bukit Tinggi, திரெங்கானு Kenyir ஆணை, நெகிரி செம்பிலான் Kuala Pilah, பேராக் Manjung மற்றும் Temenggor பகுதிகளில் மையமிட்டிருந்த 4.6 magnitude வரை பதிவான நில அதிர்வுகள் 1984, 1985,1987,2007,2009,2010 மற்றும் 2013 ஆகிய ஆண்டுகளில் ஏற்பட்டுள்ளன என்பது குறிப்பிடத்தக்கது.

 Tags
completely

free from

Malaysia not

ministry

quakes

risk of

says


ஆசிய  சாம்பியன்ஸ்  கிண்ண  ஹாக்கி  பாகிஸ்தானை  வீழ்த்தியது மலேசியா

சென்னை , ஆக 4 – சென்னையில் நடைபெற்றுவரும் ஆசிய சாம்பியன்ஸ் கிண்ண ஹாக்கிப் போட்டியில் மலேசியா தனது தொடக்க ஆட்டத்தில் 3 -1 என்ற கோல் கணக்கில் பாகிஸ்தானை வீழ்த்தி இன்ப அதிர்ச்சியை ஏற்படுத்தியது. முதல் நாளான நேற்று நடைபெற்ற ஆட்டத்தில் கடைசி நிமிடம் வரை மலேசியாவின் ஆதிக்கம் தொடர்ந்தது. முற்பகுதி ஆட்டத்தில் மலேசியா 2-0 என்ற கோல் கணக்கில் முன்னணியில் இருந்தது. பிற்பகுதி ஆட்டத்தில் மலேசியா மேலும் ஒரு கோலை அடித்து எதிர்பார்க்கப்பட்டதைவிட எளிதாக 3 -1 கோல் கணக்கில் பாகிஸ்தானை வென்றது. ஏழாவது முறையாக நடைபெறும் ஆசிய சாம்பியன்ஸ் கிண்ண ஹாக்கிப் போட்டியில் இந்தியா, சீனா, பாகிஸதான் உட்பட ஆறு நாடுகள் பங்கேற்கின்றன.

இதனிடையே நேற்று நடைபெற்ற மற்றொரு ஆட்டத்தில் 7-2 என்ற கோல் கணக்கில் இந்தியக் குழுவினர் சீனாவை வென்றனர்.

 Tags
in Asian Champions Trophy Hockey 2023 Opening Match

India Beat China 7–2

Mandeep Singh Stars With His 100th International Goal


புதிய  பள்ளித் தவணையின்  முதல் வாரத்தில்  பாட  போதனை இல்லை

கோலாலம்பூர், மார்ச் 15 – இம்மாதம் மார்ச் 19, 20 -ஆம் தேதிகளில் புதிய பள்ளித் தவணை தொடங்கும்போது, முதல் வாரத்தில் கற்றல் கற்பித்தல் நடவடிக்கைகள் மேற்கொள்ளப்படாது.

மாறாக,, ஆசிரியர்கள் மாணவர்கள் இடையிலான அறிமுக நடவடிக்கைகளுக்கு முக்கியத்துவம் செலுத்தப்படுமென , கல்வி அமைச்சின் தலைமை இயக்குநர் Pkharuddin Ghazali தெரிவித்தார் .

கற்றல் கற்பித்தலை தொடங்குவதற்கு முன்பாக, ஆசிரியர் – மாணவர் பெற்றோர் ஆகியோர் இடையில் நல்ல அறிமுகத்தை ஏற்படுத்துவதோடு அவர்களுக்கு இடையில் உறவை வலுப்படுத்திக் கொள்வதற்காக அந்த முடிவு எடுக்கப்பட்டிருப்பதாக அவர் கூறினார் .

 Tags
No lessons

of new academic

on first week

year 2023/2024


உதவித்தொகை சமையல்  எண்ணெய்க்கு போலி  விலைப்பட்டியல்;  ஹம்சா மகன் மீது  குற்றச்சாட்டு

கோலாலம்பூர், ஏப் 5 – உதவித் தொகை பெற்ற சமையல் எண்ணெய்க்கு போலி

(Invoices ) விலைப் பட்டியல் தயாரித்து வழங்கியதாக எதிர்க்கட்சித் தலைவர் ஹம்சா ஜைனுடின் மகன் மீது குற்றஞ்சாட்டப்பட்டது. Rimba Merpati Sdn Bhd நிறுவனத்தின் இயக்குனரான 39 வயதுடைய Faisal Hamzah மற்றும் Azizul Abdul Halim ஆகியோர் உள்நாட்டு சில்லறை விற்பனையாளருக்கு போலி விலைப்பட்டியல் வழங்கியதாக குற்றஞ்சாட்டப்பட்டனர். சமையல் எண்ணெய் மொத்த விற்பனையாளருக்கான லைசென்ஸ்சை Rimba Merpati Sdn Bhd நிறுவனம் கொண்டுள்ளது. நீதிபதி Mazni Nawi முன்னிலையில் கொண்டுவரப்பட்ட குற்றச்சாட்டை Faiasal மற்றும் Azizul மறுத்து விசாரணை கோரினர்

 Tags
charged over

cooking oil

fake invoices

for subsidised

Hamzah’s son


X90 வாகனம் தீப்பிடித்து எரிந்த சம்பவம் ; மின்கலன் காரணம் இல்லை என்கிறது புரோட்டோன்

பெட்டாலிங் ஜெயா, ஆகஸ்ட்டு 24 – X90 வாகனம் தீப்பிடித்து எரியும் காணொளி ஒன்று வைரலாகியிருப்பதை, தமது தரப்பு அறியுமென தேசிய வாகனத் தயாரிப்பு நிறுவனமான புரோட்டோன் தெரிவித்தது.

எனினும், அதன் ஹைப்ரிட் (Hybrid) முறையில் பொருத்தப்பட்டிருந்த பேட்டரி அல்லது மின்கலனில் வெடிப்பு ஏற்படவில்லை என அது கூறியுள்ளது.

தற்சமயம், தீப்பிடித்து எரிந்த அந்த வாகனம் தங்கள் வசமுள்ளதாக கூறிய புரோட்டோன், அச்சம்பவம் தொடர்பில் தமது தரப்பு தீவிர விசாரணை நடத்தி வருவதாகவும் தெரிவித்தது.

அந்த தீ விபத்துக்கான காரணத்தை கண்டறிய, சம்பந்தப்பட்ட தரப்புகளுடன் புரோட்டோன் அணுக்கமான ஒத்துழைப்பு மேற்கொண்டுள்ளது.

அதே சமயம், புரோட்டோன் தனது தயாரிப்புகளின் தரம் மற்றும் பாதுகாப்பை எப்பொழுதுமே உறுதிச் செய்யுமெனவும் அந்நிறுவனம் தெரிவித்தது.

முன்னதாக, புரோட்டான் X90 ரக வாகனம், உட்புறம் தீப்பிடித்து எரிவதைக் காட்டும் 3 நிமிட வீடியோ ஒன்று நேற்று வைரலானது குறிப்பிடத்தக்கது.

 Tags
says Proton

X90 fire not due to exploding battery


44 சட்டமன்ற உறுப்பினர்களின் ஆதரவு இருப்பதாக  சபா முதலமைச்சர்  ஹாஜிஜி நோர்  கூறிக்கொண்டார்

கோத்தா கினபாலு, ஜன 9 – சபாவிலுள்ள 79 சட்டமன்ற உறுப்பினர்களில் 44 பேரின் ஆதரவை பெற்றுள்ளதாக அம்மாநில முதலமைச்சரும் சபா GRS தலைவருமான Hajiji Noor தெரிவித்திருக்கிறார்.

தாம் தொடர்ந்து முதலமைச்சர் பதவியில் நீடிப்பதற்கு 44 சட்டமன்ற உறுப்பினர்களின் எழுத்துப்பூர்வமான சத்திய பிரமான ஆவணங்களை சபா ஆளுநர் Juhar Mahoruddi னிடம் சமர்ப்பித்த பின்னர் Hajiji Noor இதனை தெரிவித்தார்.

தமது அரசாங்கம் இன்னும் வலுவாக இருப்பதாகவும் சபாவின் புதிய அமைச்சர்கள் விரைவில் பதவியேற்பார்கள் என்றும் அவர் குறிப்பிட்டுள்ளார். இதனிடையே சபா அரசியல் விளையாட்டு இன்னும் முடிந்துவிடவில்லையென அம்மாநில தேசிய முன்னணியின் தலைவரான Bung Mokhtar Radin கூறியுள்ளார்.

சபா அரசாங்கத்திற்கான ஆதரவை தேசிய முன்னணி மீட்டுக்கொண்டதாக வெள்ளிக்கிழமையன்று Bung Mokhtar அறிவித்ததைத் தொடர்ந்த அம்மாநிலத்தில் அரசியல் நெருக்கடி ஏற்பட்டுள்ளது.

 Tags
44 Assemblymen

Hajiji said

KM

remain

support


ஹரி ராயா விடுமுறை. முஸ்லிம் நண்பர்கள் மட்டும் இதை கொண்டாடுவதில்லை; மலேசியாவை பொருத்தவரை இது அனைவருக்குமான ஒரு பண்டிகை.

இந்த விடுமுறையை பொருத்தவரை Balik Kampung செய்யலாமா வேறெங்கும் போகாலாமா அல்லது வேறென்ன செய்யலாம் என்பதுதான் இப்போ எல்லோருடைய சிந்தனையாக இருக்கும்.

நீங்கள் என்ன திட்டம் போட்டாலும், நாங்க சொல்ற இந்த விஷயங்கள கவனத்தில் வைத்துக் கொள்ளுங்கள்.

1. எதை செய்தாலும் திட்டம் போட்டு செய்யனும். இது வடிவேலு நமக்கு சொன்ன ஒரு முக்கிய ஆலோசனை, ஆகவே, உங்கள் பயணத்தை திட்டம் போட்டு செய்யுங்க. இந்த சமயத்தில் நீங்கள் நீண்ட தூரம் பயணம் செய்ய நினைத்தால் மிக முக்கியமாக போக்குவரத்து நெரிசலை முன்கூட்டியே தெரிந்துக் கொள்ளுங்கள். தெரியாமல் சென்று 6-7 மணி நேரம் நெடுஞ்சாலைகளில் மாட்டிக் கொள்ளாதீர்கள்.

2. கோவிட் தொற்று அதிகரித்து வருகிறது. ஆகவே கூட்ட நெரிசலை தவிர்க்க பாருங்கள், முககவசம் அணிய மறக்காதீர்கள்

3. இப்பொழுது பருவநிலையும் திடீர் திடீரென மாறி வருகிறது. சில இடங்களின் அதிகமான வெப்பமும், காற்றுத் தூய்மைக்கேடும் ஏற்பட்டுள்ளது. அதுக்கேற்ற மாதிரி உங்களின் வெளிப்புற நடவடிக்கையை திட்டம் செய்யுங்கள்.

4. நீர்வீழ்ச்சி, கடற்கரை, மலைப்பாங்கான பகுதி போன்ற சுற்றுலா தளங்களுக்குச் சென்றால் குறிப்பாக பிள்ளைகளின் பாதுகாப்பை உறுதி செய்துக் கொள்ளுங்கள்

5. பல இடங்களில் உணவகங்கள் மற்றும் அவசர தேவைகளுக்கான கடைகள் மூடப்பட்டிருக்கலாம். இதையும் கவனத்தில் கொள்ளுங்கள்

6. நீங்கள் வெளியூருக்கு செல்வதாக இருந்தால், வீடு மற்றும் உடைமைகளின் பாதுகாப்பை கவனத்தில் கொள்ளுங்கள்

அப்படி இது எதுவே வேண்டாம் என்றால், நகர்புற பகுதிகளில் இப்போதுதான் போக்குவரத்து நெரிசல் இருக்காது. ஆகவே அந்த சூழலை அனுபவிக்க வீட்டிலேயே இருந்து ஓய்வு எடுக்கலாம்.

அனைவருக்கும் வணக்கம் மலேசியாவின் ஹரி ராயா பெருநாள் நல்வாழ்த்துகள்

 Tags
malaysia

Raya

Vanakkam

wishes


நிறுவனத்தையும், தொழிலாளர்களையும் Socso கீழ் பதிந்து கொள்ள ; முதலாளிமார்களுக்கு இரண்டு மாதக் கால அவகாசம்

தங்கள் நிறுவனத்தையும், தொழிலாளர்களையும், Socso சமூக பாதுகாப்பு அமைப்பின் கீழ் பதிந்து கொள்ள, முதலாளிமார்களுக்கு, இன்று தொடங்கி ஜூன் 30-ஆம் தேதி வரையில், இரண்டு மாத கால அவகாசம் வழங்கப்பட்டுள்ளது.

ஜூலையில், Ops Kesan சோதனை நடவடிக்கை தொடங்குவதற்குள், முதலாளிமார்கள் Socso பாதுகாப்பு அமைப்பிடம் பதிந்து கொண்டிருப்பதை உறுதிச் செய்ய வேண்டும்.

அவ்வாறு செய்ய தவறும் முதலாளிமார்களுக்கு எதிராக, பத்தாயிரம் ரிங்கிட் வரையில் அபராதம் அல்லது ஈராண்டுகள் வரையிலான சிறைத் தண்டனை அல்லது இரண்டுமே விதிக்கப்படலாம் என, Socso தலைமை செயல்முறை அதிகாரி டத்தோ ஸ்ரீ டாக்டர் முஹமட் அஸ்மான் அசிஸ் முஹமட் தெரிவித்தார்.

 Tags
companies

Employers

given

grace

period

says CEO

to register

two-month

with Socso

workers


தவறான  முன்மாதிரியை  பிரதமர்  ஏற்படுத்தக்கூடாது  -டத்தோஸ்ரீ சரவணன் வலியுறுத்து

கோலாலம்பூர், ஆக 21 – மதம் மாறுவது அவரவரின் தனிப்பட்ட உரிமையாகும். ஆனால் ஒரு நாட்டின் பிரதமராக இருப்பவர் ஓர் இந்துவை மதம் மாற்றுவதற்கான நடவடிக்கையை முன்னெடுப்பது தவறான முன்மாதிரியாகும் என சரவணம் குறிப்பிட்டார்

பிரதமர் என்பவர் அனைத்து சமூகத்திற்கும் தலைவர். அனைத்து சமயங்களையும் பாதுகாக்கக்கூடியவராகவும் அவர் இருப்பதை நினைவில் கொள்ள வேண்டும் என இன்று ம.இ.கா-வின் புதிய தலைமையக கட்டிடத்திற்கான அடிக்கல் நாட்டு விழாவில் கலந்துகொண்டபோது டத்தோஸ்ரீ சரவணன் இதனைத் தெரிவித்தார்.

 Tags
Datuk Seri Saravanan insists

Prime Minister should not set a wrong example


ஆபாச வீடியோ தயாரித்த ஆடவனுக்கு ; கைது ஆணை

தனது முன்னாள் காதலிக்கு ஆபாச வீடியோக்களை அனுப்பிய குற்றம்சாட்டை எதிர்கொள்ள நீதிமன்றத்திற்கு வர தவறிய விற்பனையாளர் ஒருவருக்கு, திரங்கானு, செட்டியூ நீதிமன்றம் கைது ஆணையை பிறப்பித்தது.

MCMC – மலேசிய தொடர்பு பல்லூடக ஆணைய அதிகாரி சித்தி ஹஜார் சுலைமான் செய்த விண்ணப்பத்தை தொடர்ந்து, 25 வயது முஹமட் இக்யூம் பஸ்ரிக்கு எதிராக நீதிபதி அந்த கைது ஆணையை வெளியிட்டார்.

வழக்கு விசாரணை தொடர்பில், இம்மாதம் 18-ஆம் தேதி அறிவிப்பு அனுப்பப்பட்டுவிட்ட போதிலும், நெகிரி செம்பிலானில் வசிக்கும் அந்த ஆடவன் நீதிமன்றத்திற்கு வரத் தவறியதோடு, அவனை தொடர்புக் கொள்ள முடியவில்லை என சித்தி தெரிவித்தார்.

முன்னதாக, வாட்சாப் வாயிலாக, வேண்டுமென்றே பெறுனரை காயப்படுத்தும் வகையில், ஆபாச வீடியோக்களை அனுப்பியதாக, முஹமட் இக்யூம் குற்றச்சாட்டை எதிர்நோக்கியுள்ளான். கடந்தாண்டு, மார்ச் எட்டாம் தேதி அவன் அக்குற்றத்தை புரிந்ததாக கூறப்படுகிறது.

குற்றம் நிரூபிக்கப்பட்டால், 50 ஆயிரம் ரிங்கிட் வரையிலான அபராதம் அல்லது ஓராண்டுக்கு மேற்போகாத சிறைத் தண்டனை அல்லது இரண்டுமே விதிக்கப்படலாம்.

இவ்வழக்கு விசாரணை ஜூலை 26-ஆம் தேதி செவிமடுக்கப்படும்.

 Tags
arrest warrant

for man accused

of making

pornographic videos


போர்க்கால வெடிகுண்டுகள் கண்டுபிடிப்பு

கோலாலம்பூர், மே 24 – பெசுட், செபெராங் ஜெர்தேவில் சமூக மண்டபத்திற்கு அருகே நிலப்பகுதியை தூய்மைப்படுத்திக் கொண்டிருந்த புல்டோசர் ஓட்டுனர் ஒருவர் இரண்டு பழைய வெடிகுண்டுகளை கண்டு பிடித்துள்ளார்.

நேற்று நண்பகல் மணி 1.30 அளவில் அப்பகுதியில் குழியை தோண்டிக்கொண்டிருந்தபோது 32 வயதான அந்த ஆடவர் வெடிகுண்டுகளை கண்டு அதிர்ச்சியடைந்ததால பெசுட் மாவட்ட போலீஸ் தலைவர் Abdul Rozak Muhammad தெரிவித்துள்ளார்.

குழியைத் தோண்டிக்

கொண்டிருக்கும்போது அகப்பட்ட அந்த வெடிகுண்டுகளை முதலில் விளையாட்டுப் பொருள் என கருதிய அந்த ஆடவர்

பின்னர் அதனை கையில் எடுக்காமல் நேரடியாக ஜெர்த்தே போலீஸ் நிலையத்தில் புகார் செய்துள்ளார்.

திரு பிடித்திருந்த அந்த வெடிகுண்டுகள் பின்னர் செயல் இழக்க வைக்கப்பட்டது.

 Tags
2 old

bombs

Consturction

jertih

unearths

worker


பொது இடத்தில் ‘ஷார்ட்ஸ்’ அணிந்த முஸ்லீம் அல்லாத கிளந்தான் பெண்ணுக்கு அபராதம் ; இணையவாசிகள் சினம்

கிளந்தான், கோத்தா பாருவில், அநாகரீகமாக ஆடை அடைந்த பெண் ஒருவருக்கு, அபராத கடிதம் அனுப்பப்பட்டதை, MPKB – கோத்தா பாரு நகராண்மைக் கழகம் உறுதிப்படுத்தியுள்ளது.

நேற்று காலை மணி 11 வாக்கில், கோத்தா பாரு, ஜாலான் மெர்பாவில் அமைதுள்ள பேரங்காடி ஒன்றில், நகராண்மைக் கழகத்தின் அமலாக்க அதிகாரிகள் மேற்கொண்ட சோதனை நடவடிக்கையின் போது, ஆடைகளை வியாபாரம் செய்யும் அந்த 35 வயது பெண்ணுக்கு, அபராதம் விதிக்கப்பட்டது.

பொது இடத்தில், அநாகரிகமான முறையில், குட்டையான கால்சட்டையை அணிந்திருந்ததால், அப்பெண்ணுக்கு அபராதம் விதிக்கப்பட்டதாக, கோத்தா பாரும் நகராண்மைக் கழகத்தின் தலைவர் ரோஸ்னாஸ்லி அமீன் தெரிவித்தார்.

ஏழு நாட்களுக்கு, சம்பந்தப்பட்ட பெண் அந்த அபராத்தை செலுத்த வேண்டும். இல்லையென்றால், அவருக்கு எதிராக சட்ட நடவடிக்கை எடுக்கப்படும் எனவும் அவர் குறிப்பிட்டார்.

அந்த அபராத கடித்ததை, சம்பந்தப்பட்ட பெண்ணின் உறவினர் ஒருவர் நேற்று சமூக ஊடகத்தில் பதிவேற்றம் செய்ததை அடுத்து, அவ்விவகாரம் சர்ச்சையாகியுள்ளது.

 Tags
fined

for wearing .shorts

in public

Kelantanese woman

non muslim


நாங்களும் நீச்சல் குளத்தில் குளிக்கலாம்; சூடு தாங்காமல் நீச்சல் குளத்தில் ஓய்வெடுத்த கரடி

கலிபோர்னியா, ஜூலை 30 – கடந்த 120,000 ஆண்டுகளில் இவ்வாண்டு ஜூலை 2023 தான் பல ஆண்டுகளோடு ஒப்பிடுகையில் மிகவும் வெப்பமான மாதம் என ஆய்வாளர்கள் கூறி வரும் நிலையில், சூடு மனிதர்களை வாட்டி வதைக்கிறது. மனிதர்களாவது, குளிர்பானம், குளிர்சாதான பெட்டி என சூட்டை தனித்துக் கொள்ள ஏதாவது ஒரு வசதியை பயன்படுத்திக் கொள்கின்றனர்.

மிருகங்கள் எங்களுக்கு என்ன வசதி உள்ளது என கேட்கும் வகையில் அமைந்துள்ளது கரடியின் செயல் ஒன்று.

கலிபோர்னியாவில், வீட்டின் பின்புறம் சென்று பார்த்த வீட்டு உரிமையாளருக்கு காத்திருந்தது அதிர்ச்சி. தனது வீட்டு நீச்சல் குளத்தில் கரடி ஒன்று மிகவும் ஒய்யாரமாக நீந்திக் கொண்டிருந்ததை கண்டுள்ளார் அவர். சூடு தாங்காமல் அது அப்படி செய்திருக்கும் நிலையில், இந்த வெப்ப காலத்தில் மிருகங்களின் நிலையை நாம் யாரும் நினைத்து பார்க்கவில்லையே என சில விலங்கு நலவாதிகள் கவலை தெரிவித்துள்ளனர்.

 Tags
Bear cools off in swimming pool

california


ம.இ.கா மத்திய செயலவை  உறுப்பினராக செல்வா மூக்கையா  நியமனம்

கோலாலம்பூர், ஜூன் 23- ம.இ.கா மத்திய செயலவை உறுப்பினராக நிபுணத்துவ வழக்கறிஞர் டத்தோ செல்வா முக்கையா நியமிக்கப்பட்டார்.

ம.இ.கா தேசிய தலைவர் டான்ஸ்ரீ S.A விக்னேஸ்வரன் அவர்களால் செல்வா மூக்கையா மத்திய செயலவைக்கு நியமனம் செய்யப்பட்டுள்ளார். அவரது இந்த நியமனம் ஜூன் 20 புதன்கிழமை முதல் அமலுக்கு வந்ததாக அறிவிக்கப்பட்டுள்ளது. கடந்த 2009ஆம் ஆண்டு தொடங்கி ஏய்ம்ஸ்ட் பல்கலைக்கழகத்தின் இணை தலைவராக பதவி வகித்து வரும் அவர் தற்போது ஏய்ம்ஸ்ட் பல்கலைக்கழகத்தின் ஆளுநராகவும் அவர் இருந்து வருகிறார். ம.இ.கா தேர்தல் குழுவின் உறுப்பினராகவும் இருந்துவரும் செல்வா மூக்கையா ம.இ.காவின் சட்ட ஆலோசகராகவும் இருந்துவருகிறார்.

பெர்டானா பெட்ரோலியம் பெர்ஹாட் நிறுவனத்தின் இயக்குநராகவும் ,Notary Public Malaysia நிறுவனத்தில் அழைக்கப்பட்ட பேராசிரியராகவும் Malaysian Rail Link Sdn Bhd நிறுவனத்தில் இயக்குநர் வாரிய உறுப்பினராகவும் இருந்துவரும் டத்தோ செல்வா மூக்கையா சரியான தருணத்தில் தேசிய தலைவர் டான்ஸ்ரீ விக்னேஸ்வரன் அவர்களால் மத்திய செயலவை உறுப்பினராக நியமனம் செய்யப்பட்டுள்ளார் என்பது குறிப்பிடத்தக்கது.

 Tags
appointed

as MIC CWC member

Datuk

Selva Mokkaiyah


நஜீப்பின்  மன்னிப்பிற்காக அரசியல் நெருக்குதலை  அம்னோ   பயன்படுத்துகிறது  முஹிடின் குற்றச்சாட்டு

கோலாலம்பூர், ஏப் 9 – கட்சியின் முன்னாள் தலைவர் நஜீப் ரசாக்கிற்கு அரச மன்னிப்பு கிடைப்பதற்காக அரசியல் நெருக்குதலை அம்னோ பயன்படுத்தி வருவதாக பெரிக்காத்தான நேசனல் தலைவர் முஹிடின் யாசின் குற்றஞ்சாட்டினார். மன்னிப்புக்கு குறிப்பிட்ட சில விதிமுறைகள் பின்பற்றப்பட வேண்டியுள்ளது. இந்த விவகாரம் மன்னிப்பு வாரியத்தின் பிரத்தியோக உரிமைக்கு உட்பட்டது என்றும் முஹிடின் கூறினார். யார் வேண்டுமானாலும் மன்னிப்புக்கு விண்ணப்பிக்கலாம் .ஆனால் இந்த விவகாரத்தில் அம்னோ அரசியல் நெருக்குதலை கொடுப்பதாக அவர் தெரிவித்துள்ளார்.

 Tags
Najib;s Pardon

political pressure

Says Muhyiddin

to push for

Umno Using


இந்தியாவின் ஆதித்யா -L1 விண்கலம் அனுப்பிய செல்பி & பூமி மற்றும் நிலவின் புகைப்படம்

செப் 7 – சூரியனை நோக்கி பாய்ச்சப்பட்ட ஆதித்யா -L1 விண்கலம் தனது செல்பி புகைப்படத்தையும், அது தற்போது இருக்கும் இடத்திலிருந்து பூமி மற்றும் நிலவின் புகைப்படத்தையும் எடுத்து அனுப்பியிருக்கிறது.

அதனை இஸ்ரோ தனது டுவிட்டர் பக்கத்தில் வெளியிட்டுள்ளது.

ஆதித்யா சூரியனைப் பற்றி ஆய்வு செய்வதற்காக, சூரியனுக்கும் பூமிக்கும் இடையில் இருக்கும் L1 புள்ளியை நோக்கி 1.5 மில்லியன் கிலோ மீட்டர் பயணத்தை கடந்த செப்டம்பர் 2ஆம் திகதி, தொடங்கியது.

125 நாட்கள் கொண்ட இப்பயணத்தில், ஆதித்யா பூமியின் இரண்டு சுற்றுவட்ட பாதையைத் தற்போது முடித்திருக்கிறது.

 Tags
Aditya-L1:

Clicks Images

earth

India's Sun Mission

moon

Takes Selfie


கூட்டரசு  அரசாங்கம் மாற்றப்படும்  என ஹடி அவாங் பொய் சொல்கிறார் துணையமைச்சர்  ராம்கர்ப்பால் சிங்  சாடல்

கோலாலம்பூர், ஆக 8 – எதிர்வரும் சனிக்கிழமை ஆறு மாநிலங்களில் நடைபெறும் சட்டமன்ற தேர்தல்களில் பெரிக்காத்தான் நேசனல் வெற்றி பெற்றால் கூட்டரசு அரசாங்கத்தில் மாற்றம் ஏற்படும் என கூறப்படுவதை சட்டம் மற்றும் அமைப்புகளுக்கான சீரமைப்பு துணையமைச்சர் Ramkarpal Singh சாடினார். பாஸ் கட்சியின் தலைவர் Hadi Awang இப்படியொரு பொய்யான தகவலை கூறிவருவதாக அவர் தெரிவித்தார். கடந்த ஆண்டு அமலுக்கு வந்துள்ள கட்சி தாவுவதை தடுக்கும் சட்டத்தினால் நாடாளுமன்ற உறுப்பினர்கள் கட்சி தாவுவதை தடுப்பதாக ராம்கர்ப்பால் கூறினார்.

தேர்ந்தெடுக்கப்பட்ட பிரதிநிதிகள் கட்சி தாவினால் அவர்கள் இடைத் தேர்தலுக்கு வழிவிடும் வகையில் தங்களது நாடாளுமன்ற உறுப்பினர் பதவியிலிருந்து விலக வேண்டுமென DAP யின் நாடாளுமன்ற உறுப்பினருமான ராம்கர்ப்பால் சுட்டிக்காட்டினார். பெரிக்காத்தான் நேசனல் மாநில தேர்தல்களில் மிகப்பெரிய வெற்றி பெற்றால் கூட்டரசு நிலையில் அரசாங்கம் மாற்றத்திற்கு வித்திடும் என ஹாடி கூறிவருகிறார். இதுபோன்ற பொய்யான தகவலைக்கூறி மக்களிடையே ஹடி அவாங் குழப்பத்தை ஏற்படுத்தி வருகிறார் என ராம் கர்ப்பால் தெரிவித்தார்.

 Tags
Deputy minister slams Hadi’s ‘lies’

on change of federal govt


அளவுக்கு அதிகமான சுற்றுப் பயணிகளால் தூய்மைக்கேடு ;  இயற்கை சூழலை இழந்து வருகிறது புஜி மலை

புஜி மலை, செப்டம்பர் 8 – லட்சக்கணக்கான சுற்றுப் பயணிகள், பேருந்துகள், சரக்கு டிரக்குகள், நூடுல் கடைகள் ஆகியவற்றின் இரைச்சலால், ஜப்பானின், மவுண்ட் புஜி மலை தற்சமயம், அமைதியான யாத்திரை தளம் எனும் பெயரை இழந்துள்ளது.

ஆபத்தானது, சுற்று சூழலுக்கு பாதிப்பை ஏற்படுத்துகிறது என உள்நாட்டு அதிகாரிகள் எச்சரிக்கை விடுத்துள்ள போதும், உலகின் புகழ் பெற்ற எரிமலை தளமாக கருதப்படும் புஜி மலையேர வரும் மலையேறிகள் எண்ணிகையும் அதற்கு காரணமாகியுள்ளது.

புஜி மலை சங்கடமான சூழலை எதிர்நோக்கியுள்ளது என வட்டார ஆளுனர் கடந்த வாரம் கூறியிருந்தார்.

ஆன்மீக பங்களிப்பு, கலைஞர்களுக்கு ஊக்குவிப்பாக அமைந்திருக்கும் அதன் சூழலைப் பாராட்டி, 2013-ஆம் ஆண்டு, உலக பாரம்பரிய தளம் எனும் அங்கீகாரத்தைப் புஜி மலைக்கு வழங்கியது, ஐநாவின் யுனெஸ்கோ அமைப்பு.

எனினும், அந்த அங்கீகாரம் புஜி மலைக்கு கிடைத்த வரமா? சாபமா? என்பது தெரியாத நிலை ஏற்பட்டுள்ளது.

2012-ஆம் ஆண்டுக்கும் 2019-ஆம் ஆண்டுக்கும் இடைப்பட்ட காலத்தில் புஜி மலைக்கு வருகைப் புரிந்த சுற்றுப் பயணிகளின் எண்ணிக்கை இரு மடங்காக அதிகரித்து 51 லட்சமாக பதிவானதும் அதற்கு காரணமாக கருதப்படுகிறது.

சூரியன் அஸ்தமனம், சூரிய உதயம் ஆகியவற்றைக் கண்டு களிக்க, இரவு பகல் பாராமல் குவியும் சுற்றுப் பயணிகள் ஒருபுறம் இருக்க, அவர்கள் வீசி செல்லும் குப்பைகளும், போக்குவரத்து நெரிசலால் ஏற்படும் காற்று தூய்மைக்கேடும் புஜி மலையின் வசீகரத்தை சீர்குலைத்து வருகின்றன.

 Tags
'screaming'

Japan's

Mount Fuji

too many

tourists


கேமரன்  மலை  குனுங் ஜாஸர்ரில்  இந்திய  மலையேறி நந்தா சுரேஸ்  காணவில்லை

கேமரன் மலை, செப் 28 – கேமரன் மலையில் Gunung Jasar மலையேறச் சென்ற இந்திய மலையேறி Nanda Suresh Nadkarni i கடந்த ஒரு வார காலமாக காணவில்லை , அவர் செப்டம்பர் 22 ஆம் தேதி காலை 9 மணியளவில்

தானா ராத்தா ஹோட்டலில் இருந்து Gunung Jasar மலையேறச் சென்றதாக நம்பப்படுகிறது என கேமரன் மலை மாவட்ட போலீஸ் துணை சூப்பிரடண்ட்

Azri Ramli தெரிவித்தார். Nanda Suresh செப்டம்பர் 19 ஆம்தேதி தானா ராத்தா ஹோட்டலில் பதிவு செய்துள்ளார். செப்டம்பர் 24ஆம் தேதி அவர் அந்த ஹோட்டலின் தங்கும் அறையை காலி செய்திருக்க வேண்டும். அவர் காணாமல்போன விவகாரத்தை சம்பந்தப்பட்ட ஹோட்டலின் உரிமையாளர் திங்கட்கிழமையன்று போலீசில் புகார் செய்துள்ளார்.

செப்டம்பர் 25ஆம் தேதியிலிருந்து Nanda Suresh சை தேடும் மற்றும் மீட்பு நடவடிக்கை தொடங்கப்பட்டதாக Azri தெரிவித்தார். தேடும் நடவடிக்கையில் தீயணைப்பு மற்றும் மீட்பு குழுவினர், பொது தற்காப்புப் படை மற்றும் அரசு சார்பற்ற இயங்கங்களை சேர்ந்தவர்கள் என சுமார் 100 பேர் இடம் பெற்றுள்ளனர். மூன்று மோப்ப நாய்களின் உதவியோடு தேடும் நடவடிக்கை மேற்கொள்ளப்பட்டு வருவதாகவும் இந்த விவகாரம் தொடர்பில் பொதுமக்கள் தேவையற்ற ஆருடங்கள் கூறுவதை தவிர்க்கும்படி பகாங் தீயணைப்பு மற்றும் மீட்புக் குழுவின் பொது உறவு அதிகாரி Zulfadi Zakaria கேட்டுக்கொண்டார்.

 Tags
cameron highlands

Cameron Highlands sejak seminggu lalu.

Seorang pendaki warga India dilaporkan hilang ketika mendaki Gunung Jasar


பயணப் பையில் 22 பாம்புகள் கடத்தப்பட்ட  சம்பவம் ; சுங்கத் துறை விளக்கம்

‘Check-in baggage’ முறையின் கீழ் பதிவுச் செய்யப்பட்ட பயணப் பைகளை சோதனையிடும் முழு பொறுப்பு, சம்பந்தப்பட்ட விமான சேவை நிறுவனத்தையே சாரும்.

அதே சமயம், மலேசிய ஏர்போட் ஹோல்டிங்ஸ் நிறுவனத்தின் உதவிப் போலீசார் கண்காணிப்பின் கீழ் இருக்கும், தானியங்கி ஸ்கேனிங் இயந்திரம் வாயிலாகவும் அந்த பயணப் பைகள் சோதனைக்கு உட்படுத்தப்படுமென, சுங்கத் துறை ஓர் அறிக்கையின் வாயிலாக விளக்கமளித்தது.

அதனால், இந்தியாவிலுள்ள, விமான நிலையத்தில், 22 பாம்புகளுடன் கண்டுபிடிக்கப்பட்ட பயணப் பை, மலேசிய ஏர்போட் ஹோல்டிங்ஸ் நிறுவனத்தின் உதவிப் போலீசாரின் சோதனைக்கு உட்படுத்தப்பட்டது என, சுங்கத் துறை தெளிவுப்படுத்தியது.

வெளிநாடுகளில் இருந்து வந்திறங்கும், பயணிகளின் பயணப் பெட்டிகள் மற்றும் கைப் பைகள் மட்டுமே, சுங்கத் துறையின் ஸ்கேனிங் இயந்திரம் வாயிலாக சோதனையிடப்படும்.

ஏப்ரல் 22-ஆம் தேதி, கோலாலம்பூரிலிருந்து, இந்தியா, சென்னைக்கு பயணமான, ஏர் ஆசியா விமானத்தில், ‘Check-in baggage’ முறையின் கீழ் பதிவுச் செய்யப்பட்ட பயணப் பையில், 22 பாம்புகள் கடத்தப்பட்ட சம்பவம் குறித்து, இணைய அகப்பக்கம் ஒன்று வெளியிட்ட செய்தி தொடர்பில் சுங்கத் துறை அவ்வாறு கருத்துரைத்தது.

 Tags
found in luggage

in India

JKDM responds

to the issue of 22 snakes


Chandrayaan 3-இன்னும் 8 நாட்களில் நிலவை அடையும்

ஆகஸ்டு 16 – இந்தியாவின் விண்வெளி கனவுத்திட்டமான Chandrayaan 3, நிலவை தொடும்

பயணத்தில் அடுத்த கட்ட இலக்கை நோக்கி வெற்றிகரமாக பயணித்துக்கொண்டிருக்கிறது.

தற்போதைய நிலையில் தொடர்ந்து சென்றால் Chandrayaan 3-இன் Lander எனப்படும் தரைதொடும் சாதனமான விக்ரம் இன்னும் 8 நாட்களில் நிலவை சென்றடையும் என ISRO தெரிவித்துள்ளது.

ஆகஸ்ட் 23-ல் விக்ரம் நிலவுத் தரையில் இறங்க முற்படும். வெற்றிகரமாக தரை இறங்கியபின் Rover எனப்படும் எந்திரன் நிலவில் இறங்கி ஆராய்ச்சியில் பணியில் ஈடுபடும்.

Pragyan எனப் பெயரிடப்பட்டுள்ள அந்த எந்திரன் வெற்றிகரமாக இறங்கிவிட்டால் நிலவின் தென் துருவத்தில் தரையிறங்கிய முதல் நாடு எனும் பெருமை இந்தியாவைச் சேரும்.

விண்வெளி பயணத்தில் மிக வேகமாக வளர்ந்து வரும் நாடாக இந்தியா உருவெடுத்து வருவது மட்டுமல்லாமல் மிகக் குறைந்த செலவில் பயணத்தை மேற்கொள்வது மற்ற வல்லரசு நாடுகளின் கவனத்தை பெரிதும் ஈர்த்துள்ளது.

 Tags
3

8 days before Vikram attempts landing

Chandrayaan

on Moon


ஈராவதி    டோல்பின்   இனங்கள்   அழிகின்றன

நொம்பென், ஜன 13 – மத்திய கம்போடியாவில் உள்ள மெக்கோங் நதியில் தற்போது 80 Irrawaddy டொல்பின்கள் மட்டுமே இருந்து வருவதாகவும் அங்கு இருந்துவந்த டோல்பின்களில் பல மெக்கோங் நதியின் மேம்பாட்டினால் அழிந்து வருவதாகவும் தகவல்கள் வெளியாகியுள்ளன. நீர் மின் அனைக்கட்டு திட்டம் மற்றும் மீனவர்களின் மீன்பிடி நடவடிக்கையினால் அதன் இன விருத்தி அழிந்து வருவதாக கூறப்படுகிறது. கடந்த மாதம் கூட மூன்று டோல்பின்கள் மடிந்தன. Irrawaddy டோல்பின்களை பாதுகாக்கும் சிறப்பு நீர் வளப் பகுதி உருவாக்கப்பட வேண்டும் என அண்மையில் கம்போடிய பிரதமர் Hun Sen கோரிக்கை விடுத்திருந்தார்.

 Tags
dolphins

extinction

Irrawaddy

Mekong

near

region


ஹாங்காங்கில் முகாமிட்ட அரியவகை திமிங்கலம் – மக்களுக்கு எச்சரிக்கை

சீனா ஜூலை 26 – ஹாங்காங்

கடலோர பகுதியில் பிரைடின் (Bridey’s Whale) என்று அழைக்கப்படும் அரிதான இனத்தின் திமிங்கலம் ஒன்று, அடிக்கடி அப்பகுதியில் சுற்றி வருவது மக்களை ஆச்சரியத்தில் ஆழ்த்தியது.

வேறு இடத்தில் இருந்து சாய் குங் தீபகற்ப பகுதியில் இடம்பெயர்ந்த இந்த பிரைடின் திமிங்கலம் கடந்த ஒரு மாதமாக காணப்படுகிறது.

திமிங்கிலம் வாயை திறந்து மீன்களை

விழுங்கும் 50 வினாடி வீடியோ சமூக வலைதளங்களில் அதிகளவில் பகிரப்பட்டு வருகிறது.

அங்கிருக்கும் மக்கள் அதற்கு உணவுகளை வழங்கி பாசத்துடன் கண்காணிக்கும் நிலையில், எச்சரிக்கையுடனும் இருக்க வேண்டும் என அதிகாரிகள் கேட்டுக்கொண்டனர்.

திடுக்கிடச் செய்தாலோ, துன்புறுத்தினாலோ திறந்த கடலுக்கு திரும்பிச் செல்லும்போது திமிங்கலத்தின் திறன் பாதிக்கும் என்றும் எச்சரிக்கை விடுத்தனர்.

 Tags
creates buzz and curiosity

Rare mammal sighting off Hong Kong

Whale alert:


போலீஸ் சீருடையில் 7,000 கேமராக்கள் பொறுத்த உத்தேசம்.

கோலாலம்பூர் , ஜூலை 6 – குற்றச்செயலை எதிர்த்து போராடும் போலீஸ் படையின் நிபுணத்துவத்தை அதிகரிக்க அடுத்த ஆண்டு தொடக்கத்தில் சுமார் 7,000 கேமராக்கள் பெறப்படும் என எதிர்பார்க்கப்படுகின்றது.

இதனிடையே 129 நிறுவனங்கள் தங்களின் டெண்டர்களை சமர்ப்பித்துள்ள நிலையில் அதை மதிப்பீடு செய்த பின்னர் உள்துறை அமைச்சும் போலீஸ் படையும் அதனை கொள்முதல் செய்யும் என தெரிவிக்கப்பட்டுள்ளது.

அதனை அடுத்து வெற்றி பெற்ற நிறுவனத்திடமிருந்து ஒன்பது மாத ஒப்புதல் கடிதம் கிடைத்த பிறகு கேமராக்கள் வாங்கப்படும் எனவும் எதிர்பார்க்கப்படுகிறது.

இதனிடையே கேமராக்கள் தேர்வு குறித்து கேட்ட போது இது மோட்டார் ரோந்து பிரிவு , பல்நோக்கு வாகனங்கள் மற்றும் சமூகக் குற்றங்களைக் கையாள்வதுற்கு போக்குவரத்து பிரிவுக்கு மிக உதவியாக இருக்கும் என புக்கிட் அமான் போலீஸ் தலைமையகத்தின் தளவாட, தொழில்நுட்பப் பிரிவின் இயக்குநர் சஹாபுடின் அப்துல் மனான் (Aman Sahabudin Abd Manan) தெரிவித்துள்ளார்.

அடுத்த ஆண்டு தொடக்கத்தில் அரசாங்கம் இந்த வகை கேமரா பயிற்சிக்காக சுமார் 30 மில்லியன் ரிங்கிட்டை ஒதுக்கியுள்ளதாகவும் அவர் குறிப்பிட்டார்.

 Tags
7000 kamera

badan tahun depan

Polis terima


‘டாக்டர் கஞ்சா’ என்றழைக்கப்படும் ஓய்வு பெற்ற ராணுவ வீரருக்கு 9 ஆண்டுகள் சிறை தண்டனை

ஷா ஆலம் ஜூலை 25 – ‘டாக்டர் கஞ்சா’ என்று அழைக்கப்படும் ஓய்வுபெற்ற ராணுவ வீரர் தூக்கு தண்டனையில் இருந்து தப்பியிருக்கின்றார்.

அதேசமயம் அவருக்கு ஒன்பது ஆண்டுகள் சிறை தண்டனை விதிக்கப்பட்டுள்ளது.

64 வயதான கேப்டன் அமிருதீன் நடராஜன் அப்துல்லா என்பவர், கஞ்சா செடிகளை பயிரிட்டதாக 18 வழக்குகளையும், கஞ்சா வைத்திருந்ததாக 4 வழக்குகளையும், போதைப்பொருளை உட்கொண்டதாக ஒரு குற்றத்தையும் எதிர்கொண்டிருந்தார்.

77.48 கிலோ மற்றும் 14.647 லிட்டர் போதைப்பொருளை கடத்திய வழக்கில், அவருக்கு எதிரான 16 குற்றச்சாட்டுகளை உயர்நீதிமன்றம் இன்று திருத்தியது.

நீதிபதி ஜூலியா தனது இறுதி தீர்ப்பில், “முன்னாள் ராணுவ வீரர் அமிருதின் தனது நோய்க்கு மாற்று சிகிச்சையாக கஞ்சாவை பயன்படுத்த ஆசைப்பட்டார். இருப்பினும் இதே போன்ற கருத்து உள்ளவர்களுக்கு இந்த தண்டனை ஒரு தடையாக இருக்கட்டும்” என்று கூறினார்.

2019 அன்று தொடங்கிய இந்த விசாரணையில் மொத்தம் அரசுத்தரப்பினர் 17 பேர் மற்றும் ஐந்து சாட்சிகள் சாட்சியமளித்தனர்.

 Tags
Dr Ganja

escapes

gallows

nine years’ jail

Retired soldier

sentenced

shah alam


RM80 கோடி புத்தக பிரசுர திட்டம் தொடர்பில் MACC விசாரணையா? ரட்ஷி ஜிடின் மறுப்பு

கோலாலம்பூர், செப் 24 – MACC விசாரணை மேற்கொண்டுவரும் J-Qat 3 புத்தகம் பிரசுர திட்டத்தில் தமக்கு தொடர்பு இருப்பதாக கூறப்படும் தகவலை முன்னாள் கல்வி அமைச்சர் டத்தோ டாக்டர் ரட்ஸி ஜிடின் மறுத்துள்ளார்.

80 மில்லியன் ரிங்கிட்டிற்கான அந்த திட்டத்திற்கு நேரடி பேச்சுக்கள் மூலம் ஒப்புதல் வழங்கியதாக கூறப்படும் குற்றச்சாட்டை அவர் நிராகரித்தார்.

ATR One & Only Enterprise என்ற நிறுவனத்தில் எனது மனைவி புரோக்ஸியாக செயல்பட்டதாகவும் அவர் தெங்கு விருதைக் கொண்ட அரச குடும்ப உறுப்பினர் என சமூக வலைத்தளத்தில் குற்றச்சாட்டுக்கள் வெளியாகியுள்ளன.

‘J-Qaf’ பாலர் பள்ளி புத்தகங்கள் பிரசுரம் தொடர்பில் தம்மையும் தமது மனைவியையும் சம்பந்தப்படுத்தும் இந்த குற்றச்சாட்டுக்களைக் கொண்ட குறுந்தகவல்கள் வெளியாகியிருக்கிறது என்பதை தாம் அறிவதாக தமது முகநூலில் ரட்ஸி பதிவிட்டுள்ளார்.

எந்தவொரு அரச குடும்பத்தினருடனும் தமது மனைவிக்கு தொடர்பு இல்லையென்பதோடு தமக்கோ அல்லது தனது மனைவிக்கோ குறிப்பிடப்பட்ட நிறுவனத்துடன் தொடர்பும் இல்லையென்றும் ரட்ஸி கூறினார்.

இதனிடையே தமது முன்னாள் அரசியல் செயலாளரை எம்.ஏ.சி கைது செய்ததையும் ரட்ஸி உறுதிப்படுத்தினார். 80 மில்லியன் ரிங்கிட் புத்தக திட்டம் பிரசுரம் தொடர்பில் லஞ்சம் கொடுக்கப்பட்ட விவகாரத்தில் ஒரு நிறுவனத்தின் உரிமையாளரும் அமைச்சரின் முன்னாள் அரசியல் செயலாளரும் விசாரணைக்காக கைது செய்யப்பட்டுள்ளதை எம்.ஏ.சியின் தகவல்கள் உறுதிப்படுத்தின.

 Tags
book printing project

denies connection with RM80mil

Radzi Jidin

under MACC probe


துப்பாக்கி சூட்டில் ஆடவர் காலில் காயம் ; விசாரணைக்காக மூவர் கைது, இதர மூவருக்கு போலீஸ் வலை வீச்சு

கிளந்தான், பாஞ்சோக்கில், நேற்று துப்பாக்கிச் சூட்டுக்கு இலக்காகி ஆடவர் ஒருவர் காலில் காயமடைந்த சம்பவம் தொடர்பில், இதுவரை 23 வயதுக்கும் 28 வயதுக்கும் இடைப்பட்ட மூன்று ஆடவர்கள் கைது செய்யப்பட்டுள்ளனர்.

இதர மூவரை மூவரை தேடும் பணிகளை போலீஸ் முடுக்கிவிட்டுள்ளது.

முன்னதாக, சுடப்பட்டதில் காலில் காயமடைந்த 27 வயது ஆடவர் ஒருவர் சிகிச்சைக்காக அனுமதிக்கப்பட்டிருப்பதாக, மலேசிய அறிவியல் பல்கலைக்கழக மருத்துவமனை நிர்வாகத்திடமிருந்து போலீசுக்கு தகவல் வழங்கப்பட்டது.

நேற்று காலை மணி 9.32 வாக்கில், காயமடைந்த ஆடவர் மருத்துவமனையில் அனுமதிக்கப்பட்ட வேளை ; மதியம் வாக்கில் மூன்று சந்தேக நபர்கள் கைது செய்யப்பட்டதை, கிளந்தான் போலீஸ் தலைவர் டத்தோ முஹமட் ஜாக்கி ஹரூன் உறுதிப்படுத்தினார்.

அவர்களில் இருவர், சுடப்பட்ட ஆடவர் நடத்திய சூதாட்டில் கலந்து கொள்ள வந்திருந்ததாகவும், மற்றொருவர் சூதாட்டத்தில் பெறப்பட்ட பணத்தை கொள்ளையிட வந்தவன் எனவும் நம்பப்படுகிறது.

 Tags
a net against

for investigation

in firing

Man's leg injured

the other three

the police laid

Three people

were arrested


தெருவில் அடிதடி :  2 ஆடவர்கள் கைது

இஸ்கண்டார் புத்ரி, பிப் 20 – கேளிக்கை விடுதிக்குள் தொடங்கி தெருவீதி வரை வந்து, கும்பல் ஒன்று அடிதடியில் ஈடுபட்ட சம்பவம் தொடர்பில், போலீசாரை இரு ஆடவர்களைக் கைது செய்தனர்.

20 வயதான அந்த இரு உள்நாட்டு ஆடவர்களும் லார்கினில் ( Larkin) கைது செய்யப்பட்டதாக , ஜோகூர் இஸ்கண்டார் புத்ரி மாவட்ட போலீஸ் தலைவர் Rahmat Ariffin தெரிவித்தார்.

கடந்த ஞாயிற்றுக்கிழமை , Skudai , Taman Nusa Bestari – யில் ஆடவர்கள் சிலர் சண்டையிட்டுக் கொண்டது தொடர்பான காணொளி, சமூக வலைத்தளங்களில் பகிரப்பட்டு வைரலானது.

அந்த சண்டையில், 20 வயதுக்கு உட்பட்ட ஆடவருக்கு சிராய்ப்பு காயங்கள் ஏற்பட்டதாக Rahmat Ariffin தெரிவித்தார்


அணைக்கட்டில்   விழுந்த  செல்போனை மீட்க   20 லட்சம் லிட்டர்  தண்ணீரை  வெளியேற்றிய  அரசு அதிகாரி பணி  நீக்கம்

புதுடில்லி , மே 29 – சத்திஸ்காரில் Rajesh Visvas என்ற அரசு அதிகாரி தனது கைதொலைபேசியை தவறுதலாக அணைக்குள் தவறவிட்டுவிட்டதை தொடர்ந்து அதனை மீட்பதற்கு அணைகட்டு நீரை முற்றிலும் வெளியேற்ற உத்தரவிட்டதால் அதிகாரத்தை தவறாக பயன்படுத்தியதற்காக பணி நீக்கம் செய்யப்பட்டுள்ளார். அந்த அணைக்கட்டின் நீரை வெளியேற்றுவதற்கு அனுமதித்த மற்றவர்களுக்கு எதிராகவும் விசாரணை மேற்கொள்ளப்பட்டு வருகிறது. அந்த சம்பவம் மே 21 ஆம் தேதி நடந்தபோதிலும் இது தொடர்பான புகைப்படங்களும் காணொளியும் சமூக வலைத்தளங்களில் வியாழக்கிழமை வைரலானதைத் தொடர்ந்து அந்த விவகாரம் பொதுமக்களின் கவனத்தை ஈர்த்தது. அணைக்கட்டில் விழுந்த தமது கை தொலைபேசியில் அரசாங்கத்தின் முக்கியமான ஆவணங்கள் இருப்பதால் அதனை எடுப்பதற்கு உள்ளூர் முக்குளிப்பு வீரர்களின் உதவியை Rajesh நாடியுள்ளார்.

தொடக்கக்கட்ட முயற்சிகள் தோல்வி கண்டதைத் தொடர்ந்து டீசல் பம்களை பயன்படுத்தி அணைக்கட்டில் இருந்த தண்ணீரை வெளியேற்றும்படி அவர் கேட்டுக்கொண்டார் அதனைத் தொடர்ந்து அடுத்த மூன்று நாட்களில் 20 லட்சத்திற்கும் மேற்பட்ட லிட்டர் நீர் அங்கிருந்து வெளியேற்றப்பட்டது. இந்தியாவில் இப்போதைய வறட்சிக் காலத்தில் சுமார் 1,500 ஏக்கர் நிலத்திற்கு நீர்ப்பாச வசதி செய்வதற்கு இந்த நீர் வளம் போதுமானதாக இருந்ததாக கூறப்பட்டது.

 Tags
drains reservoir

his phone

Indian official

to retrieve


முகநூலில்  பதிவேற்றம் செய்யப்பட்ட  3 R விவகாரம்  குறித்து  போலீஸ் விசாரணை

கோலாலம்பூர், ஆக 30 – Iman Mustaqim என்பவருக்கு சொந்தமான முகநூலில்

3 R எனப்படும் இன , சமயம் மற்றும் ஆட்சியாளர் தொடர்பில் சிறுமைப்படுத்தும் கருத்துக்கள் பதிவிடப்பட்டது தொடர்பில் போலீசார் மற்றொரு விசாரணையை தொடங்கியுள்ளனர். அந்த முகநூலில் பதிவேற்றம் செய்யப்பட்ட பதிவில் உணர்ச்சிகரமான மற்றும் சிறுமைப்படுத்தும் அம்சங்கள் இடம்பெற்றுள்ளதாக கூட்டரசு குற்றவியல் விசாரணைத்துறையின் இயக்குனர் டத்தோஸ்ரீ Mohd Shuhaily Mohd Zain தெரிவித்திருக்கிறார்.

சிலாங்கூர் அரச அமைப்பு தொடரபாக உணர்ச்சிகரமான மற்றும் சிறுமைப்படுத்தும் கருத்துக்களை அந்த பதிவேற்றம் கொண்டிருந்ததோடு மக்களிடையே அமைதியற்ற மற்றும் விசுவாசமற்ற அம்சங்களை ஏற்படுத்தக்கூடியதாக அது இருப்பதாக

Mohd Shuhaily கூறியிருக்கிறார்.

August 28 ஆம் தேதி முகநூலில் பதிவேற்றம் செய்யப்பட்ட அந்த கருத்துக்களில் விசாரிக்கக்கூடிய அம்சங்கள் இருப்பதை புக்கிட் அமான் குறிப்பிட்டுள்ளது. 1948 ம் ஆ ண்டின் நிந்தனை சட்டத்தின் 4ஆவது விதி (உட்பிரிவு 1 ) மற்றும் 1998 ஆம் ஆண்டின் தொடர்பு, பல்லூடக சட்டத்தின் 233 ஆவது விதியின் கீழ் இந்த விவகாரம் குறித்து விசாரணை நடத்தப்பட்டு வருவதாக Mohd Shuhaily வெளியிட்ட அறிக்கையில் தெரிவித்தார்.

 Tags
Police investigate Facebook

post playing up 3 R


சீனாவில்    பாலத்தை சுற்றி  உருவாக்கப்பட்ட  செயற்கை நகர்

சீனாவில் பாலத்தின் மேல் செயற்கையாக புதிய நகர் ஒன்று உருவாக்கப்பட்தை சித்தரிக்கும் காணொளி உலகம் முழுவதிலும் உள்ள சமூக வலைத்தளவாசிகளை பெரிய அளவில கவர்ந்துள்ளது. உயிருள்ள பாலம் என்ற தலைப்பில் அந்த நகர் குறித்த காணொளியை இதுவரை பத்து லட்சத்திற்கும் மேற்பட்டோர் சமூக வலைத்தலங்களில் பார்த்து வியப்படைந்துள்ளனர். 400 மீட்டர் நீளம் கொண்ட அந்த பாலத்தின் மீது சீனாவின் பாரம்பரிய மற்றும் மேற்கத்திய பாணியிலான வீடுகள் உருவாக்கப்பட்டுள்ளன. அந்த பாலத்தில் தங்கியிருக்கும் சுற்றுப்பயணிகளுக்கு கிடைக்கும் அனுபவத்தை எடுத்துக் காட்டும் வகையில் அந்த காணொளி உருவாக்கப்பட்டுள்ளது.

 Tags
in china

on bridge

Township build


பெட்ரோல் நிலைய உரிமையாளருக்கு 40,000 ரிங்கிட் அபராதம்

ஜோகூர் பாரு, மார்ச் 21 – வெளிநாட்டு வாகனங்களுக்கு உதவித் தொகை பெற்ற பெட்ரோலை விற்பனை செய்த குற்றத்திற்காக பெட்ரொல் நிலைய உரிமையாளர் ஒருவருக்கு 40,000 ரிங்கிட் அபராதம் விதிக்கப்பட்டது. 59 வயதுடைய Phan Chib Chan என்ற ஆடவருக்கு எதிராக ஜோகூர்பாரு செஷன்ஸ் நீதிமன்றத்தில் குற்றஞ்சாட்டப்பட்டது . Phan Chib Chan அந்த குற்றச்சாட்டை ஒப்புக்கொண்டதைத் தொடர்ந்து அவருக்கு அந்த அபராதம் விதிக்கப்பட்டது.

 Tags
000

owner fined

petrol station

RM40

Selling petrol

to foreign

Vehicles


தொழில்நுட்ப கோளாறு ; பேங்கோக்கிலிருந்து சிங்கப்பூருக்கு பயணமான விமானம் மூன்று மணி நேரம் தமதமானது

பேங்கோக்கிலிருந்து சிங்கப்பூருக்கு பயணமான, ஸ்கூட் (Scoot) விமானம் ஒன்று தொழில்நுட்ப கோளாறு காரணமாக, மீண்டும் தாய்லாந்துக்குத் திரும்ப வேண்டிய கட்டாயம் ஏற்பட்டது.

உள்நாட்டு நேரப்படி, மாலை மணி 3.56-க்கு பேங்கோக்கிலிருந்து புறப்பட்டு, இரவு மணி 7.15 வாக்கில் சிங்கப்பூர் சென்றடைந்திருக்க வேண்டிய அந்த விமானத்தின் ‘கேபினில்’ புகை சூழ்ந்திருக்கும் படங்களை, The Straits Times வெளியிட்டுள்ளது.

சம்பவத்தின் போது, விமானத்தில் இருந்த 230 பயணிகளுக்கும், எட்டு பணியாளர்களுக்கும் இருந்தனர்.

பாதுகாப்பு கருதி, மீண்டும் பேங்கோக்கிற்கு திரும்ப முடிவுச் செய்யப்பட்டதாக, சிங்கப்பூர் மலிவு விலை விமான சேவை நிறுவனமான ஸ்கூட்டின் பேச்சாளர் ஒருவர் தெரிவித்தார்.

மாலை மணி 5.09 வாக்கில், பேங்கோக்கில் பாதுகாப்பாக தரையிறங்கிய அவ்விமானத்தை பழுது பார்க்கும் பணிகள் நிறைவடைந்ததும், இரவு மணி 7.27 வாக்கில் அது மீண்டும் சுவர்ணபூமி விமான நிலையத்திலிருந்து புறப்பட்டு, இரவு மணி 10.26 வாக்கில் சிங்கப்பூர் சென்றடைந்தது.

 Tags
after technical fault

delayed for three hours

flight from Bangkok

Singapore-bound Scoot


6 மாநிலத்  தேர்தலில் அம்னோ தராசு சின்னத்தில் போட்டியிடும் ; சாஹிட்

கோலாலம்பூர், மார்ச் 29 – 6 மாநில தேர்தலின்போது, அம்னோவின் அனைத்து வேட்பாளர்களும் தராசு சின்னத்தில் போட்டியிடுவார்கள் என, அக்கட்சியின் தலைவர் டத்தோ ஶ்ரீ டாக்டர் அஹ்மாட் சாஹிட் ஹமிடி தெரிவித்தார்.

இவ்வேளையில் ஒற்றுமை அரசாங்கத்தில் உள்ள இதர கட்சி வேட்பாளர்கள், தத்தம் கட்சி சின்னங்களில் போட்டியிடுவார்கள் என அவர் கூறினார்.

எனினும், மாநிலத் தேர்தலை எதிர்கொள்வதில், ஒற்றுமை அரசாங்கத்தில் உள்ள கட்சிகள் அனைத்தும் ஒன்றாக செயல்படுமென, துணைப் பிரதமருமான சாஹிட் குறிப்பிட்டார்.

 Tags
Ahmad Zahid

in the six state PRN

the dancing symbol

UMNO used


மனித ஆற்றல்  தேவை குறித்து  சுகாதார அமைச்சு புதிய ஆய்வை  நடத்தும்

கோலாலம்பூர், ஜூன் 13- சுகாதார அமைச்சின் மனித வளங்கள் தேவை குறித்து சுகாதார அமைச்சு புதிய ஆய்வு ஒன்றை மேற்கொள்ளும், இதற்கு முன் 2016 முதல் 2030 ஆம் ஆண்டு வரைக்கும் மேற்கொள்ளப்பட்ட ஆய்வு இனியும் பயன்படுத்த முடியாது என்பதோடு உண்மையான தேவையின் நிலையை அது பிரதிபலிக்கவில்லையென சுகாதார அமைச்சர் டாக்டர் Zaliha Mustafa தெரிவித்தார். அந்த ஆய்வில் 2016ஆம் ஆண்டு முதல் 2030 ஆம் ஆண்டுவரை மருத்துவ அதிகாரிகள் அதிகமாக இருப்பார்கள் என தெரிவிக்கப்பட்டிருந்தது. இதன் காரணத்தினால் மருத்துவம், பல் மருத்துவம் மற்றும் மருந்தியில் துறைகளில் கல்வி பயில்வதற்கான உபகாரச் சம்பளத்தையும் பொதுத் சேவைத்துறை நிறுத்தியது. அந்த ஆய்வுக்குப் பின் சுகாதாரத்துறையில் பல மாற்றங்கள் செய்யப்பட்டுள்ளன. எனவே சுகாதாரத்துறை மீதான அரசாங்கத்தின் வெள்ளை அறிக்கையில் குறிப்பிட்ட செயல்முறை திட்டங்களுக்கு ஏற்ப புதிய ஆய்வு தேவைப்படுவதாக டாக்டர் Zaliha கூறினார்.

 Tags
fresh study

Health Ministry

needs

on Manpower

to conduct


உக்ரைய்ன்  போரை முடிவுக்கு கொண்டு வரும்  ஐ.நா வாக்கெடுப்பில்   இந்தியா பங்கேற்கவில்லை

ஐ.நா, பிப் 24 – உக்ரைய்ன் நெருக்கடிக்கு அமைதியான தீர்வு ஒன்றைக் காண்பதற்காக ஐ.நாவில் நிறைவேற்றப்பட்ட தீர்மானத்தில் இந்தியா பங்கேற்றகவில்லை. உக்ரைய்னும் அதன் ஆதரவு நாடுகளும் சமர்ப்பித்த நகர் தீர்மானம் மீதான வாக்ககெடுப்பு ஐ.நாவின் 193 உறுப்பு நாடுகளைக் கொண்ட பொதுப் பேரவையில் நிறைவேற்றப்பட்டது. அந்த தீர்மானத்திற்கு ஆதரவாக 141 வாக்குகளும் எதிராக 7 வாக்குகளும் கிடைத்தன. இந்தியா உட்பட 32 நாடுகள் வாக்களிப்பில் கலந்துகொள்ளவில்லை. உக்ரைய்னுக்கு எதிராக ரஷ்யா படையெடுப்பு தொடங்கி ய இன்றுடன் ஒரு ஆண்டு நிறைவடைந்த வேளையில் அந்த நெருக்கடிக்கு அமைதியான முறையில் தீர்வை காண்பதற்காக இந்த தீர்மானம் ஐ.நா பொதுப் பேரவையில் நிறைவேற்றப்பட்டது.

 Tags
from UN General Aseembly

India Abstains

peace in Ukraine

Vote on Lasting


சியாம் பாராகோன் தாக்குதல் ; மனநல பிரச்சனையால் பாதிக்கப்பட்ட சந்தேக நபர்,  நீண்ட நாட்களாக மருந்துகளை உட்கொள்ள வில்லை

பேங்கோக், அக்டோபர் 4 – சியாம் பாராகோன் பேரங்காடியில் நேற்று மேற்கொள்ளப்பட்ட துப்பாக்கிச் சூட்டு தாக்குதலை தொடர்ந்து கைதுச் செய்யப்பட்ட பதின்ம வயது இளைஞர் மனநலப் பிரச்சனைக்கு இலக்காகி உள்ளது விசாரணையில் தெரிய வந்துள்ளது.

“தன்னை போல இருக்கும் மற்றொருவரின்” தூண்டுதலின் பேரில் துப்பாக்கிச் சூட்டை மேற்கொண்டதாக, அந்த இளைஞர் வாக்குமூலம் அளித்துள்ளதாக, தாய்லாந்து போலீஸ் தலைவர் டோர்சக் சுக்விமோஸ் (Torsak Sukvimol) கூறியுள்ளார்.

யாரை சுட வேண்டும் எனவும் அந்நபர் தமக்கு அறிவுறுத்தியதாக, அந்த இளைஞர் தெரிவித்துள்ளார்.

ராஜாவிதி மருத்துவமனையில், மனநோயாளிக்கான சிகிச்சையை பெற்று வந்த அவர், அண்மைய சில காலமாக முறையாக மருந்துகளை எடுத்துக் கொள்ளவில்லை என்பதும் தெரிய வந்துள்ளது.

எனினும், எங்கிருந்து அவருக்கு துப்பாக்கி கிடைத்தது என்பது மட்டும் இன்னும் புரியாத புதிராகவே இருப்பதாக டோர்சக் தெரிவித்தார்.

அந்த இளைஞரின் பெற்றோருக்கு அச்சம்பவம் குறித்து தெரியப்படுத்தப்பட்டுள்ள வேளை ; தொடர்ந்து விசாரணை நடத்தப்பட்டு வருகிறது.

 Tags
Insiden Siam Paragon

lama tidak ambil ubat

Suspek remaja celaru emosi


தேர்தல்  தொடர்பில்  ஊடகங்களிடம் கருத்துரைக்காதீர் – லிம் குவான் எங்  எச்சரிக்கை

கோலாலம்பூர், மே 4 – கட்சி தலைவர்களும் உறுப்பினர்களும் எதிர்வரும் மாநில தேர்தல்கள் தொடர்பில் பதவிகள் மற்றும் வேட்பாளர்கள் குறித்து ஊடகங்களிடம் பகிரங்கமாக கருத்துரைக்கக்கூடாது என DAP தலைவர் Lim Guan Eng எச்சரித்துள்ளார். இந்த எச்சரிக்கையை அலட்சியப்படுத்தும் அல்லது புறக்கணிப்போருக்கு எதிராக நடவடிக்கை எடுக்கப்படும் என அவர் கூறினார். பதவிகள் மற்றும் தேர்தலில் போட்டியிடும் வேட்பாளர்கள் குறித்து கட்சி இறுதி முடிவு செய்யும் என Lim Guan Eng தெரிவித்துள்ளார்.

 Tags
DAP reps

Don’t comment

Guan Eng tells

on state

polls

to media


நெகிரி  சட்டமன்றம்  மே அல்லது  ஆகஸ்டு  மாதத்தில் கலைக்கப்படலாம்

கோலாலம்பூர், ஜன 5 – மாநில தேர்தலை நடத்தும் பொருட்டு நெகிரி செம்பிலான் சட்டமன்றம் இவ்வாண்டு மே அல்லது ஜூன் மாதம் கலைக்கப்படலாம் என மந்திரிபெசார் Aminuddin Harun தெரிவித்தார். இப்போதைக்கு பொருளாதார மீட்சிக்கான நவடிக்கைகளில் மாநில அரசாங்கம் கவனம் செலுத்தும் என்றும் அவர் கூறினார், முழுமையாக 5 ஆண்டு தவணைக்குப் பின் தேர்தல் நடத்த வேண்டும் என்பதற்கு ஏற்ப இந்த முடிவு அமைவதாக Aminuddin தெரிவித்தார்.

 Tags
dissolved

DUN

June

May

Negeri Sembilan

said MB


வெள்ளத்தினால் 280 ஹெக்டர்  நெற்பயிர்  அழிந்தது

பாசிர் பூத்தே – கிளந்தான் Cherang Rotan-னில் கடந்த மாதம் ஏற்பட்ட வெள்ளத்தினால் 280 ஹெக்டர் நெற்பயிர்கள் அழிந்தன. இதனால் 94 விவசாயிகள் 1.4 மில்லியன் ரிங்கிட் இழப்புக்கு உள்ளாகினர். Merkang, Nara மற்றும் Jelor-ரில் உள்ள தங்களது கிராமங்களில் நெற்பயிர்களை விவசாயிகள் பயிரிட்டிருந்தனர். அறுவடைக்கு காத்திருந்த நெற்பயிர்கள் அனைத்தும் வெள்ளத்தில் தரைமட்டமாகிவிட்டதாக Cherang Rotan வட்டார குடியானவர் இயக்கத் தலைவர் Rahim Yunus தெரிவித்தார்.

 Tags
causing

fields

floods

KELANTAN

losses

Rice

RM1.4mil

ruin


கிழக்குக் கரை வட்டாரத்தில்  டீசல் மோசடி 15 பேர் கைது

கோலாலம்பூர், ஆக 24 – கிழக்குக் கரை வட்டாரத்தில் டீசல் எண்ணெய் மோசடியில் ஈடுபட்டுவந்த பிரபல எண்ணெய் மற்றும் எரிவாயு நிறுவனத்தைச் சேர்ந்த 15 ஆடவர்கள் கைது செய்யப்பட்டனர். கடந்த திங்கட்கிழமையன்று பல்வேறு மாநிலங்களில் மேற்கொள்ளப்பட்ட சோதனை நடவடிக்கையில் அவர்கள் கைது செய்யப்பட்டதாக புக்கிட் அமான் வர்த்தக குற்றவியல் விசாரணைப் பிரிவின் இயக்குனர் Mohamed Yoosuf தெரிவித்தார். 29 முதல் 52 வயதுடைய அந்த ஆடவர்கள் Kuala Lumpur, Selangor, Negeri Sembilan, Kedah, Kelantan மற்றும் Terengganu ஆகிய மாநிலங்களில் கைது செய்யப்பட்டனர்.

அந்த கும்பல் கிழக்குக் கரையில் தீவிரமான செயல்பட்டு வந்ததோடு கப்பல் துறையில் பல்வேறு பதவிகளில் உள்ளவர்கள் அந்த நடவடிக்கையில் சம்பந்தப்பட்டிருப்பதும் தெரியவந்திருப்பதாக Mohamed Yoosuf கூறினார். 2021 ஆம் ஆண்டு முதல் செயல்பட்டு வந்த அந்த கும்பலைச் சேர்ந்தவர்களால் அந்த பிரபல எண்ணெய் நிறுவனத்திற்கு 13.5 மில்லியன் ரிங்கிட் இழப்பு ஏற்பட்டதாகவும் ரம்லி தெரிவித்தார்.

 Tags
15 Pekerja

bidang perkapalan ditahan

terbabit sindiket seleweng diesel


ஒடிசாவில் 3 ரயில்கள் மோதிக் கொண்டன; 200க்கும் அதிகமானோர் மரணம்

புவனேஸ்வர், ஜூன் 3 – கொல்கத்தாவின் ஷாலிமர் ரயில் நிலையத்தில் இருந்து புறப்பட்டு சென்னை நோக்கி வந்து கொண்டிருந்த கோரமண்டல் எக்ஸ்பிரஸ் ரயில் தடம் புரண்டு எதிர் தளத்தில் வந்துக் கொண்டிருந்த பெங்களூரு-ஹவ்ரா பயணிகள் ரயிலலை மோதியதில் 207க்கும் அதிகமானோர் மாண்டுள்ள நிலையில், 900க்கும் அதிகமானோர் காயம் அடைந்துள்ளனர்.

உயிரிழந்தவரின் எண்ணிக்கை மேலும் உயரும் என கணிக்கப்பட்டுள்ளது.

நேற்று வெள்ளிக்கிழமை மாலை 7 மணியளவில் இந்த விபத்து நிகழ்ந்துள்ளது.

இந்த விபத்தில் ஒரு சரக்கு ரயிலும் விபத்துக்குள்ளாகியுள்ளதோடு ரயில்கள் தடம் புரண்ட இடத்தில், மீட்பு பணிகள் தீவிரப்படுத்தப்பட்டுள்ளன.

இக்கோர விபத்து தொடர்பான படங்களும் வீடியோக்களும் இணையத்தில் பரவி வருகின்றன.

அருகாமையிலுள்ள அனைத்து மருத்துவமனைகளிலும் காயம் அடைந்த பயணிகளுக்கு சிகிச்சை வழங்கப்பட்டு வரும் நிலையில், இரத்த தானம் செய்ய நூற்றுக்கணக்கானோரும் மருத்துவமனைகளில் குவிந்து வருகின்றனர்.

இது இந்தியாவின் மிகப்பெரிய ரயில் விபத்தாக கருதப் படும் நிலையில் பிரதமர் நிவாரண நிதியிலிருந்து உயிரிழத குடும்பங்களுக்கு தலா ரூ2 லட்சம் வழங்கப்படும் என பிரதமர் மோடி அறிவித்துள்ளார்.

 Tags
Hundreds dead

India massive train crash

more injured


முதல் முறையாக மலேசியாவில் ஹாரிஸ் ஜெயராஜின்  இசை நிகழ்ச்சி

கோலாலம்பூர், ஜன 16 – முதல் முறையாக, இசையமைப்பாளர் ஹாரிஸ் ஜெயராஜின் இசை மழையில் நனையும் வாய்ப்பைப் பெறவிருக்கின்றனர் மலேசியர்கள்.

இவ்வாரம் சனிக்கிழமை, புக்கிட் ஜாலில், Axiata Arena அரங்கில், கார்த்திக் , விஜய் பிரகாஷ், ஹரிச்சரன் , திவாகர், ஹரிபியா என 16 பாடகர்கள் அடங்கிய மிகப் பெரிய இசை நட்சித்தர பட்டாளத்துடன், இசை விருந்தை படைக்கவிருக்கின்றார் ஹாரிஸ் ஜெயராஜ்.

அந்த இசைநிகழ்ச்சியை, Malik Streams நிறுவனம் ஏற்பாடு செய்திருக்கும் வேளையில், அந்த நிகழ்ச்சி தொடர்பான செய்தியாளர் சந்திப்பு இவ்வாரம் புதன்கிழமை ஜனவரி 18-ஆம் தேதி தலைநகரில் தங்கும் விடுதி ஒன்றில் நடைபெறவிருக்கிறது . அந்த செய்தியாளர் சந்திப்பில் ஹாரிஸ் ஜெயராஜ் கலந்து கொள்ளவிருக்கிறார்.

 Tags
Harris Concert


வேலை வாய்ப்பை  பயன்படுத்திக்  கொள்வீர்  –  சிவக்குமார்  வலியுறுத்து

ஜெப்பாங், ஜன 24 -வேலையில்லாதவர்களுக்கு வேலை பெற்றுத் தருவதற்காக உருவாக்கப்பட்டுள்ள myfuture job இணையத் தளத்தை நல்ல முறையில் பயன்படுத்திக் கொள்ளும்படி வேலை தேடும் இளைஞர்களை மனித வள அமைச்சர் சிவக்குமார் கேட்டுக்கொண்டுள்ளார்.

நாட்டில் தனியார் துறையில் ஆயிரக்கணக்கான வேலை வாய்ப்புக்கள் உள்ளன. எனவே உயர்க்கல்வி நிலையங்களிலிருந்து வெளியேறிய நமது இளைஞர்கள் myfuture job அகப்பக்கத்தில் பதிவு செய்து கொள்வதற்கு முன்வர வேண்டுமென அவர் வலியுறுத்தினார்.

மேலும் இல்லத்தரசிகளுக்காக அறிமுகப்படுத்தப்பட்ட சொக்சோவின் காப்புறுதி திட்டம் நல்ல வரவேற்பை பெற்றுள்ளதாக தெரிவித்தார். 55 வயதுக்குட்பட்ட குடும்ப மாதர்கள் இந்த திட்டத்தில் உடனடியாக பதிவு செய்துகொள்ள வேண்டும் என அவர் கேட்டுக்கொண்டார். ஜெலபாங்கில் நடைபெற்ற பொங்கல் நிகழ்வில் கலந்துகொண்டு உரையாற்றியபோது சிவக்குமார் இதனை தெரிவித்தார்.

 Tags
Job opportunity take advantage

My future job


பத்துமலை முருகன் திருத்தலத்தில் கைவிடப்பட்ட  5,000 கிலோ எடையிலான  காலணிகள்

கோலாலம்பூர், பிப் 8 – கடந்த வாரம் பத்துமலை தைப்பூசத்துக்கு வந்தவர்கள் , பல ஆயிரக்கணக்கான காலணிகளை , முருகன் திருத்தலத்திலேயே விட்டுச் சென்றிருக்கின்றனர்.

ஏறக்குறைய 3,000 கிலோகிராமில் இருந்து 5,000 கிலோகிராம் எடையிலான காலணிகளை அள்ளி வீசியிருப்பதாக, , ஶ்ரீ மஹா மாரியம்மன் தேவஸ்தான செயலாளார் சி. சேதுபதி தெரிவித்தார்.

குவிந்து கிடந்த காலணிகளுக்கு மத்தியில் தங்களது காலணியை தேடி எடுக்க முடியாத காரணத்தால் பக்தர்கள் , அப்படியே தாங்கள் அணிந்து வந்த காலணிகளை விட்டுச் சென்றிருக்கலாமென அவர் கூறினார்.

அதையடுத்து, இனி பத்துமலை முருகன் திருத்தலத்துக்கு வருபவர்கள் காரிலேயே தங்களது காலணியை கழற்றி விட்டு வரலாமென அவர் அறிவுறுத்தினார்.

 Tags
cleaning crew in

KL stumped by sheer volume of

misplaced shoes

Post-Thaipusam


TVET  மாணவர்களுக்கு 3,000 ரிங்கிட் தொடக்க சம்பளம் வழங்கப் பட வேண்டும்  ; துணைப் பிரதமர்

கோலாலம்பூர், மார்ச் 17 – TVET – தொழிற்கல்வியை முடித்த மாணவர்களுக்கு , முதலாளிகள் தொடக்க சம்பளமாக 3,000 ரிங்கிட்டை வழங்குமாறு, துணைப் பிரதமர் Datuk Seri Dr. Ahmad Zahid Hamidi கேட்டுக் கொண்டார்.

TVET மாணவர்கள் தொழிற்திறன் பயிற்சியை முடித்த திறன்பெற்ற மாணவர்கள். எனவே, அவர்களுக்கு அந்த தொடக்க சம்பளத்தை வழங்குவது ஏற்புடையதே என துணைப் பிரதமர் கூறினார்.

திறன் பெற்ற ஊழியர்கள், நிறுவனத்தின் உற்பத்தியாற்றலை அதிகரிக்கக் கூடியவர்கள். இதனால் உற்பத்தி அதிகரித்து, நீண்ட கால அடிப்படியில் செலவினத்தைக் குறைக்க முடியும் . எனவே, வேலை சந்தையின் தேவையைப் பூர்த்தி செய்யக் கூடிய TVET மாணவர்களுக்கு அந்த தொடக்க சம்பளத்தை வழங்குவது நியாயமே என சாஹிட் குறிப்பிட்டார்.

 Tags
000

call on

Employers

graduates

rm 3

salary of

to give starting

to TVET

zahid


சிலாங்கூரின்  வளர்ச்சியை  நீடிக்க  மக்கள்  கூட்டணியை   தேர்வு செய்வீர்  சிவக்குமார்  அறைகூவல்

ஷா அலாம் , ஆக 7 – இந்தியர்களின் நலன்களுக்கு நன்மை அளிக்கும் வகையில் குறிப்பாக தமிழ்ப்பள்ளிகள் முதல் வழிபாட்டு இடங்கள்வரை பல்வேறு மான்யங்ளை வழங்கி வந்ததோடு மட்டுமின்றி சிறந்த நல்லாட்சியை வழங்கிவரும் பக்காத்தான் ஹராப்பான் நிர்வாகத்திற்கு மீண்டும் வாய்பு வழங்கும்படி வாக்காளர்களை மனித வள அமைச்சர் சிவக்குமார் கேட்டுக்கொண்டார். பக்காத்தான் ஹராப்பான் ஆட்சியில் சிலாங்கூர் மாநிலம் மிகப்பெரிய அளவில் வளர்ச்சியை அடைந்துள்ளது. அந்த வகையில் சிலாங்கூர் மாநிலத்தில் நம்பிக்கை கூட்டணி, தேசிய முன்னணி அமோக வெற்றி பெற திரண்டு வந்து வாக்களியுங்கள் சிவக்குமார் கேட்டுக் கொண்டார்.

சிலாங்கூர் மாநிலம் தொடர்ந்து முன்னேற்றப் பாதையில் பயணிக்க வேண்டும் என்றால் கண்டிப்பாக ஒற்றுமை அரசாங்கம் ஆட்சி மலர வேண்டும். சிலாங்கூர் மாநிலத்தில் கோத்தா கெமுனிங் சட்டமன்ற தொகுதியில் பக்கத்தான் ஹராப்பான் சார்பில் போட்டியிடும் ஜசெக வேட்பாளர் பிரகாஷ் சம்பு நாதனை ஆதரித்து சிவக்குமார் நேற்று தீவிர பிரச்சாரம் செய்தார். நாடறிந்த வழக்கறிஞர் கோபிந்த் சிங்குடன் இணைந்து பணியாற்றும் வழக்கறிஞர் பிரகாஷ் ஒரு துடிப்பான இளைஞர் என்று அவர் வர்ணித்தார். கோத்தா கெமுனிங் சட்டமன்ற தொகுதி பக்கத்தான் ஹராப்பான் கோட்டை என்பதை மீண்டும் நிரூபிக்க மக்கள் திரண்டு வந்து வாக்களியுங்கள் என ஷா அலாம் தாமான்ஸ்ரீ மூடாவில் நடைபெற்ற தேர்தல் பிரச்சார கூட்டத்தில் உரையாற்றியபோது சிவக்குமார் கேட்டுக்கொண்டார். இந்த நிகழ்ச்சியில் கிள்ளான் நாடாளுமன்ற உறுப்பினர் வீ .கணபதிராவ் உட்பட பலர் கலந்து கொண்டனர்,

 Tags
Development

of Selangor


70 வயது மாது தொலைபேசி இணைய மோசடியில் ரி.ம 3.839 மில்லியன் இழந்தார்

ஷா அலாம், செப் 15 – சுபாங் ஜெயாவில் தனியார் நிறுவனத்தைச் சேர்ந்த ஓய்வு பெற்ற 70 வயது மாது ஒருவர் கைதொலைபேசி மூலம் இணைய மோசடியில் ஈடுபட்டுவரும் கும்பலிடம் 3.839 மில்லியன் ரிங்கிட்டைப் பறிகொடுத்தார். முன்பின் அறிமுகம் இல்லாத தொலைபேசி எண் மூலம் தொடர்பு கொண்ட நபர் ஒருவர் மற்றும் தங்களை போலீசார் எனக் கூறிக்கொண்ட மேலும் சிலரும் சேர்ந்து இந்த மோசடியில் ஈடுபட்டுள்ளதாக தெரியவருகிறது. சம்பந்தப்பட்ட அந்த மாது இது குறித்து போலிசில் புகார் செய்திருப்பதாக சிலாங்கூர் போலீஸ் தலைவர் ஹுசைன் உமர் கான் வெளியிட்ட அறிக்கையில் தெரிவித்திருக்கிறார்.

அந்த பெண் தனது வங்கிக் கணக்கின் விவரங்களை அந்த கும்பலைச் சேர்ந்தவர்களுக்கு தெரிவித்ததாகவும் நேற்று தமது வங்கிக் கணக்கில் 79 ரிங்கிட் 59 சென் மட்டுமே இருந்தது கண்டு அதிர்ச்சி அடைந்து போலீசில் புகார் செய்திருப்பதாக ஹுசைன் கூறினார். இதனிடையே போலீஸ் விசாரணைக்காக வங்கிக் கணக்கைப் பரிசோதிக்க வேண்டும் எனவும் அடையாளம் தெரியாதவர்கள் வங்கி கணக்கு விவரங்களைக் கேட்டால் அது குறித்து எந்த தகவலையும் தெரிவிக்க வேண்டாம் எனவும் பொதுமக்களை ஹுசைன் கேட்டுக்கொண்டார்.

 Tags
angkara 'phone scam'

Wanita rugi RM3.8 juta


RM100 மில்லியன் அரிசி விநியோக மோசடியை எம்.ஏ.சி.சி கண்டுபிடித்துள்ளது

கோலாலம்பூர், அக் 10 – கெடாவிலுள்ள அரிசி விநியோக நிறுவனம் 100 மில்லியன் ரிங்கிட் மோசடியில் ஈடுபட்டுள்ளதை மலேசிய ஊழல் தடுப்பு ஆணையமான எம்.ஏ.சி.சி கண்டுப்பிடித்துள்ளது. அந்த அரிசி விநியோக நிறுவனம் நடத்திய மோசடி நடவடிக்கைகளை மலேசிய ஊழல் தடுப்பு ஆணையமான எம்.ஏ.சி.சி கண்டுபிடித்துள்ளது. நாட்டின் முக்கிய உணவு விநியோகம் மற்றும் விற்பனையை இது சீர்குலைத்துள்ளது.

தீபகற்ப மலேசியாவில் அரிசியை விநியோகிப்பதற்காக ஆண்டுக்கு 100 மில்லியன் ரிங்கிட்டிற்கும் அதிகமான மதிப்புள்ள அரிசி விநியோகத்திற்காக அரசுக்குச் சொந்தமான விவசாய நிறுவனத்திடம் இருந்து அந்த நிறுவனம் உடன்பாட்டைக் கொண்டுள்ளதாக எம்.ஏ.சி.சிக்கு நெருக்கமான தகவல்கள் மூலம் தெரியவந்துள்ளது. ஏழு ஆண்டுகளுக்கு முன்பு கையெழுத்திடப்பட்ட உடன்பாட்டின் அடிப்படையில், அந்த நிறுவனம் 30 மில்லியன் ரிங்கிட் வங்கிக் கடனைப் பெற்றதாக கூறப்படுகிறது. சந்தேக நபர் தவறான தகவல்கள் அடங்கிய ஆவணங்களை வங்கியில் சமர்ப்பித்ததாகக் கூறப்படுகிறது.

ரி.ம 100 மில்லியனுக்கும் அதிகமான மதிப்புள்ள ஆண்டுக்கு 28,000 டன் அரிசி கொள்முதல் மற்றும் விநியோகத்தை உறுதிசெய்ய, அரசுக்கு சொந்தமான நிறுவனத்தின் நிர்வாகக் குழு உறுப்பினர் ஒருவருடன் அந்த நிறுவனத்தின் இயக்குநர் சதி செய்ததாகக் கூறப்படுகிறது,

ஆனால், அரிசியை அந்த நிறுவனம் வழங்கவில்லை என்றும் தகவல்கள் வெளியாகியுள்ளன. இது தொடர்பு விசாரணை மேற்கொள்ளப்பட்டு வருதை எம்.ஏ.சி.சியின் மூத்த விசாரணை இயக்குனர் ஹிசாமுடின் ஹாசிம் உறுதிப்படுத்தினார்.

 Tags
fraud

macc

rice supply

RM100mil

uncovers


அதிக வருமானத்தை பெறக்கூடிய தொழிற் கல்விக்கு  முன்னுரிமை வழங்குவீர்

ஷா அலாம் , ஜூன் 12- அதிக வருமானத்தை வழங்கக்கூடிய தொழிற் கல்விக்கு முன்னுரிமை வழங்குவதில் இந்திய பெறோர்கள் கூடுதல் கவனம் செலுத்த வேண்டும் என மலேசிய இந்திய பட்டதாரிகள் சங்கத்தின் ஏற்பாட்டில் மிட்லண்ட்ஸ் மாநாட்டு மையத்தில் சனிக்கிழமை நடைபெற்ற மலேசியா மடாணி – இந்திய அரசியல் தலைமையின் முன்நகர்வு எனும் ஆய்வரங்கில் உரையாற்றிய இந்தியத் தலைவர்கள் இந்த கருத்தினை முன்வைத்துள்ளனர்.

இளைஞர்கள், அரசு சாரா இயக்கங்கள், பொதுமக்கள் என சுமார் 500க்கும் மேற்பட்டோர் கலந்துக் கொண்ட இந்த ஆய்வரங்கில் போக்குவரத்து அமைச்சர் அந்தோனி லோக், பினாங்கு துணை முதல்வர் பேராசிரியர் ராமசாமி, Mitra தலைவரும் சுங்கை பூலோ நாடாளுமன்ற உறுப்பினருமான டத்தோ ஆர்.ரமணன்,ஈப்போ பாராட் நாடாளுமன்ற உறுப்பினர் எம்.குலசேகரன், கிள்ளான் தொகுதி முன்னாள் நாடாளுமன்ற உறுப்பினர் சார்ல்ஸ் சந்தியாகோ, செந்தோசா சட்டமன்ற உறுப்பினரும் இந்திய சமூகத்திற்கான மந்திரி பெசாரின் சிறப்பு பிரதிநிதியுமான டாக்டர் குணராஜ் ஜோர்ஜ் ஆகியோர் பங்கேற்று பொது மக்களின் கேள்விக்கு பதிலளித்தனர்.

புத்தாக்க நடவடிக்கைகள் காரணமாக உலகம் முழுவதும் தொழிநுட்பம் மற்றும் திறன் சார்ந்த துறைகளில் மனித ஆற்றல் தேவை அதிகரித்து வருவதால் பிள்ளைகளின் கல்வி சார்ந்த விஷயத்திலும் இந்திய சமூகத்தின் மத்தியிலும் சிந்தனை மாற்றம் ஏற்படுவது அவசியம் என்று வலியுறுத்தப்பட்டது.

மெட்ரிகுலேஷன் கல்விக்கு தேசிய முன்னணி அரசு வழங்கிய அதே 2,400 இடங்களை ஒற்றுமை அரசாங்கமும் வழங்குமா என ஆய்வரங்கில் கலந்து கொண்டவர்கள் எழுப்பிய கேள்விக்கு பதிலளித்தபோது அந்த தலைவர்கள் இவ்வாறு தெரிவித்தனர்.

மின்சாதனங்கள் குழாய், குளிர்சாதனம் போன்ற பழுதுபார்ப்புத் துறைகளில் திறன் பெற்றவர்களின் எண்ணிக்கை குறைவாக உள்ளது. இது தவிர, உயர் தொழில் நுட்பம் சார்ந்த துறைகளாக விளங்கும் டிரோன் சாதனத்தை கையாள்வது மற்றும் இ.வி. எனப்படும் மின்சார வாகன தொழில்நுட்பத்துறைகளில் அதிகமானோர் தேவைப்படுகின்றனர் என்று அவர்கள் குறிப்பிட்டனர்.

அந்த அடிப்படையில் மித்ராவின் வழி TVET தொடர்பான பயிற்சிகளுக்கும் வேலையமர்தலுக்கும் முக்கியத்துவம் வழங்கப்பட்டு அறிவிப்புகளும் அண்மையில் செய்யப்பட்டுள்ளதாக டத்தோ ரமணன் விளக்கினார். குறிப்பாக நல்ல வருமானம் ஈட்டக்கூடிய EV மின்சார கார் பழுது பார்க்கும் துறையில் நாட்டில் 5000 தொழில்நுட்பர்கள் தேவைப்பட்டாலும் தற்போது 100-க்கும் மேற்பட்டவர்களே உள்ளதாக ரமணன் சுட்டிக்காட்டினார்.

இந்நிகழ்வில் சிறப்புரை ஆற்றிய பேராசிரியர் ராமசாமி, பக்காதான் ஹராப்பான் அரசாங்கத்திற்கு எப்போதுமே தன்னுடைய மற்றும் இந்தியர்களின் ஆதரவு இருக்கிறது. ஆனால் அது கண்மூடித்தனமான ஆதரவாக இருக்கக்கூடாது. இந்தியர்கள் எதிர்நோக்கும் பிரச்சனைகளை களைந்து இந்தியர்களின் வாழ்க்கையை மேம்படுத்தும் கடப்பாடு ஒற்றுமை அரசாங்கத்திற்கு உண்டு. அப்படி கடமை தவறப்படும் பட்சத்தில், குரல் எழுப்ப நான் எப்போதுமே முன்நிற்பேன் என ராமசாமி குறிப்பிட்டார்

இந்நாட்டிலுள்ள இந்திய சமூகத்தின் வாழ்க்கைத் தரத்தை உயர்த்தும் கடப்பாட்டை ஒற்றுமை அரசாங்கம் கொண்டுள்ளதாக அந்தோணி லோக் தெரிவித்தார். எனினும் விவேகமான செயல்பாட்டின் மூலமே இந்திய சமூகம் எதிர்நோக்கும் இந்த பிரச்சனைகளுக்கு தீர்வு காண முடியும் என அவர் கூறினார். ஒற்றுமை அரசாங்கத்தின் அமலாக்க ரீதியில் இன்னும் பல பிரச்சனைகளுக்குத் தீர்வு காணப்படாததால் அரசாங்கத்தின் முயற்சிகளில் சுணக்கம் ஏற்பட்டுள்ளதையும் அவர் ஒப்புக்கொண்டார்.

இதனிடையே, இந்திய சமூகத்தின் மிகப்பெரிய தீரா பிரச்சனையாக பிறப்புப் பத்திரம், அடையாள அட்டை பிரச்சனை காலம் காலமாக நிலவி வருகிறது. இதனைக் களையும் நடவடிக்கையாக ஒற்றுமை அரசாங்கம் வருடத்திற்கு குறைந்தபட்சம் 10,000 அடையாள ஆவணப் பிரச்சனையைத் தீர்க்க இலக்கு கொண்டுள்ளதாக உள்துறை அமைச்சர் Saifuddin Nasution தெரிவித்தாக குலசேகரன் கூறினார்.

அதன் முதல் கட்டமாக, இவ்வாண்டின் முதல் 6 மாதத்திற்குள் 9000 பிரச்சனைகள் தீர்க்கப்பட்டடுவிட்டதாகவும் இந்த நிலை இப்படியே தொடர்ந்தால் ஆக்கபூர்வமான நடவடிக்கையின் வழி இன்னும் 3 முதல் 4 ஆண்டுக்குள் இந்தியர்களின் ஆவணப் பிரச்சனைகள் முழுமையாக தீர்க்கப்படும் என Saifuddin Nasution வாக்குறுதி அளித்துள்ளதாக குலசேகரன் குறிப்பிட்டார்.

இந்த நிகழ்ச்சியை இந்திய பல்கலைக்கழக் பட்டதாரிகளின் மலேசியச் சங்கம் ஏற்பாடு செய்திருந்தது. இந்த கலந்துரையாடலின் வழி எடுக்கப்பட்ட தீர்மானங்கள் பிரதமரிடம் சமர்ப்பிக்கப்படும் என ஏற்பாட்டாளர்கள் தெரிவித்தனர்.

 Tags
earning vocational

education

Should give priority

to higher


பிரியாணிக்காக தகராறு – இளைஞனை வெட்டிக்கொன்ற போதை ஆசாமிகள்

சென்னை, ஆகஸ்ட் 22 – சென்னையில் பிரியாணிக்காக ஏற்பட்ட தகராறில் 22 வயது இளைஞர் மூவரால் வெட்டிக் கொல்லப்பட்டார்.

சென்னையில் உள்ள தனியார் நிறுவனத்தில் வேலை செய்யும் பாலாஜி என்பவர் இரவு உணவருந்த தனது நண்பர்களுடன் பிரியாணி கடைக்கு சென்றுள்ளார்.

அதே இடத்தில் இருந்து உணவு ஆர்டர் செய்த குடிபோதையில் இருந்த மூன்று பேர், பாலாஜியிடம் முதலில் உணவை கொடுத்ததால் சண்டை போட்டுள்ளனர்.

அப்போது கடுமையான ஆத்திரத்தில் மூவரும் சேர்ந்து பாலாஜியை அரிவாளால் தாக்கிவிட்டு தப்பிச்சென்றனர். இதில் மருத்துவமனைக்கு கொண்டு செல்லப்பட்ட பாலாஜி இறந்துவிட்ட நிலையில், தாக்குதலில் ஈடுபட்ட 3 குடிபோதை ஆசாமிகளையும் போலீசார் கைது செய்துள்ளனர்.

 Tags
22-year-old killed

CCTV video

over biryani order in Chennai


இன்று முதல் சைட் சாடிக் எதிர்க்கட்சி உறுப்பினர்கள் வரிசையில் அமர்வார்

கோலாலம்பூர், செப் 12 – மூவார் நாடாளுமன்ற உறுப்பினரான சைட் சாடிக் சைட் அப்துல் ரஹ்மான் இன்று முதல் நாடாளுமன்றத்தில் எதிர்க்கட்சி உறுப்பினர்கள் இருக்கும் வரிசையில் அமர்வார். ஒற்றுமை அரசாங்கத்திற்கான தமது ஆதரவை அவர் மீட்டுக்கொண்டதை தொடர்ந்து இந்த முடிவு எடுக்கப்பட்டுள்ளதாக நாடாளுமன்ற சபாநாயகர் தான் ஸ்ரீ ஜோஹாரி அப்துல் தெரிவித்திருக்கிறார்.

நாடாளுமன்றத்தில் தமது இருக்கையை மாற்றுவதற்கு மூடா கட்சியின் தலைவருமான சைட் சாடிக்கின் கடிதத்தை தாம் பெற்றதாகவும் அவர் தெரிவித்தார். இதில் எந்தவொரு பிரச்சனையும் இல்லையென்பதால் அவரது இருக்கையை மாற்றுவதற்கான நடவடிக்கையை எடுக்கும்படி நாடாளுமன்ற நிர்வாக பணியாளரை தாம் கேட்டுக்கொண்டதாக நாடாளுமன்ற கட்டிடத்தில் செய்தியாளர்களிடம் பேசியபோது ஜோஹாரி அப்துல் கூறினார்.

 Tags
move to Opposition bloc

says Johari

syed saddiq


சுக்மாவில் சிலம்பம் – கபடியை இடம்பெற செய்த சிவகுமாரை பாராட்டினார் டத்தோ வி.எல்.காந்தன்

கோலாலம்பூர் அக் 17-அடுத்த ஆண்டு சரவாக்கில் நடைபெறும் சுக்மா போட்டியில் சிலம்பம் மற்றும் கபடி இடம் பெற்றுள்ளது.கடந்த பத்து ஆண்டுகளாக சுக்மாவில் சிலம்பம் மற்றும் கபடி இடம் பெறாமல் இருந்தது.

இளைஞர் விளையாட்டுத் துறை அமைச்சர் ஹன்னா யோ உட்பட பல தரப்பிடம் பேச்சுவார்த்தை நடத்திய மனிதவள அமைச்சர் வ. சிவகுமார் இறுதியில் சிலம்பம் மற்றும் கபடி சுக்மாவில் இடம் பெறுவதற்கு அனுமதியை பெற்றுத் தந்து சாதனை படைத்தார்.

இன்று நாடாளுமன்றத்தில் மரியாதை நிமித்தமாக சிவகுமாரை மலேசிய சிலம்பக் கழகத்தின் நிரந்தர தலைவர் டத்தோ வி.எல். காந்தன் நேரில் சந்தித்து தமது பாராட்டுகளை தெரிவித்துக் கொண்டார். பத்து ஆண்டுகளாக மீண்டும் சுக்மாவில் இடம் பெற சிலம்பம் மற்றும் கபடி சங்கங்கள் நடத்திய போராட்டம் இன்று வெற்றி பெற்றுள்ளது மிகவும் பாராட்டுக்குரியது. இதற்கு பக்க பலமாக இருந்த மனிதவள அமைச்சர் சிவகுமாருக்கு மனமார்ந்த பாராட்டுக்களை தெரிவித்து கொள்வதாகவும் காந்தன் தெரிவித்தார்.

 Tags
Appreciated

Datuk V.L.Kanthan

In Sukma

Shivakumar

Silambam - Kabaddi


சந்திப்பை முன்கூட்டியே நிர்ணயிக்காமல்  அன்வார்  சவூதி அரேபியா சென்றிருக்கக் கூடாது ; கைரி

கோலாலம்பூர், மார்ச் 28 – சவூதி அரேபிய மன்னர் Salman Abdulaziz Al -Saud, பட்டத்து இளவரசர் Mohamed Salman Al Saud இருவருடன் முன்கூட்டியே சந்திப்பை நிர்ணயிக்காமல் , அந்நாட்டிற்கு பிரதமர் Dato Seri Anwar Ibrahim பயணம் மேற்கொண்டிருக்கக் கூடாது என , முன்னாள் அமைச்சர் கைரி ஜமாலுடின் கூறியுள்ளார்.

ரமலானின் முதல் வாரத்தில், சவூதி அரேபியாவுக்கான பயண அட்டவணைகள் வழக்கமாக அதிகமான சந்திப்புகள் நிறைந்தததாக இருக்கும்.

எனவே, இறுதி நேரத்தில் , அந்நாட்டின் உயர் நிலை தலைவர்களுடன் சந்திப்பு நடத்த தேதி கேட்பது சரியானது அல்ல என, அரசாங்க வெளிநாட்டுப் பயணங்களை அதிகம் திட்டமிட்ட அனுபவத்தின் அடிப்படையில் தாம் கூறுவதாக அவர் குறிப்பிட்டார்.

அன்வாருக்கான அண்மைய சவூதி அரேபிய பயணம், ஒரு பெரிய தவறு எனக் குறிப்பிட்ட அவர், அந்த பயணம் பிரதமருக்கு மட்டுமல்ல ; மலேசியாவிற்கும் மக்களுக்கும் அவமானத்தை ஏற்படுத்தியிருப்பதாக கைரி கூறினார்.

சவூதி அரேபியாவுக்கான பயணம் நாட்டிற்கு மிக முக்கியமானதாகும். குறிப்பாக அந்நாட்டுனான மாபெரும் வர்த்தக வாய்ப்புத் திட்டங்கள் மலேசியாவுக்கு மிகவும் முக்கியம் என அவர் தெரிவித்தார்.

 Tags
Anwar should

KJ

not go to Saudi Arabia

without an appointment


ஏழாண்டுகள் ஊதியத்துடன் ஆடவரை மீண்டும் பணியமர்த்த நீதிமன்றம் உத்தரவு

ஜொகூர் பாரு, பொந்தியானில், ஏழாண்டுகளுக்கு முன் பணிநீக்கம் செய்யப்பட்ட, சுகாதார துறையின் முன்னாள் பணியாளர் ஒருவரை, மீண்டும் அதே வேலையில் அமர்த்துமாறு உயர்நீதிமன்றம் உத்தரவிட்டது.

அதே சமயம், கடந்த ஏழாண்டுகளாக அவருக்கு வழங்க வேண்டிய முழு சம்பளத்தை வழங்கவும் உத்தரவு பிறப்பிக்கப்பட்டது.

42 வயது சஜாலி அப்துல் ரஹ்மான் எனும் அந்த பணியாளர், தமது குடும்பத்தை பராமரிக்க கடந்த ஏழாண்டுகளாக பல இன்னல்களை சந்திக்க நேர்ந்ததாக குறிப்பிட்டார்.

கூரியர் நிறுவனம் ஒன்றில் வேலை செய்து வந்ததாக கூறிய அவர், நீதிமன்றத்தின் தீர்ப்பு தாம் குற்றமற்றவன் என்பதை புலப்படுத்தியிருப்பதாகவும், மீண்டும் வேலையில் சேரும் நாளுக்காக தாம் காத்திருப்பதாகவும் சொன்னார்.

அதே சமயம், தமக்கு உறுதுணையான இருந்த வழக்கறிஞர் ஜி.சுப்ரமணியத்திற்கும் அவர் நன்றி தெரிவித்துக் கொண்டார்.

 Tags
Court orders

man be rehired

with back pay


மோசமான   நிலையில்   கம்பார்   மருத்துவமனை  –  சிவநேசன்

கம்பார், மார்ச் 2 – மோசமான நிலையில் இருக்கும் கம்பார் மருத்துவமனையை மேம்படுத்த வேண்டிய அவசியம் இருப்பதாக மாநில சுகாதாரம் மீதான குழுவுக்கு தலைமையேற்றுள்ள பேரா ஆட்சிக் குழு உறுப்பினர் A . சிவநேசன் தெரிவித்திருக்கிறார். சுகாதார கிளினிக் போன்ற நிலையில்தான் கம்பார் மருத்துவமனை இருப்பதாக அவர் கூறினார். 70 ஆண்டுகளுக்கு முன் கட்டப்பட்ட அந்த மருத்துவமனையின் வசதிகள் இப்போது மோசமான நிலையில் இருக்கிறது. பேராவில் மருத்துவமனைகளை மேம்படுத்துவதற்கு சுகாதார அமைச்சு உதவும் என அவர் நம்பிக்கை தெரிவித்தார். சுகாதார அமைச்சர் டாக்டர் Zaliha Mustafa கம்பார் மருத்துவமனைக்கு வருகை புரிய வேண்டும் என சிவநேசன் கேட்டுக்கொண்டார். சுகாதார விவகாரம் இதில் சம்பந்தப்பட்டுள்ளதால் நேரடியாக அமைச்சர் கம்பார் மருத்துவமனைக்கு வந்து உண்மை நிலையை கண்டறிய வேண்டும் என சிவநேசன் கேட்டுக்கொண்டார்.

 Tags
exco

in desperate

Kampar Hospital

need of upgrade

says Perak health


1 லட்சம் ரிங்கிட்டுக்கும் மேல் நீர் கட்டணத்தை செலுத்தாமல் இருக்கும் புத்ரா ரியா  குடியிருப்புவாசிகள்

கோலாலம்பூர், பிப் 23 – தலைநகரில் உள்ள , Putra Ria அடுக்குமாடி குடியிருப்புக்கான நீர் விநியோகம் துண்டிக்கப்பட்டிருப்பதை அடுத்து, அந்த குடியிருப்பின் நிர்வாகத்துடனும் , Air Selangor நிறுவனத்துடனும் சந்திப்பு நடத்தப்படுமென, தொடர்பு – இலக்கவியல் அமைச்சர் Fahmi Fadzil தெரிவித்தார்.

சம்பந்தப்பட்ட குடியிருப்புக்கான 1 லட்சத்து 70,000 ரிங்கிட்டுக்கும் அதிகமான நீர் கட்டணம் செலுத்தப்படாமல் நிலுவையில் இருப்பதை அடுத்து, அப்பகுதிக்கான நீர் விநியோகத்தை , Air Selangor நிறுவனம் துண்டித்திருப்பதாக, லெம்பா பந்தாய் நாடாளுமன்ற உறுப்பினருமான Fahmi Fadzil குறிப்பிட்டார்.

அதோடு, அந்த குடியிருப்பில் உள்ள 358 வீடுகளில் வசிப்பவர்கள் , குடியிருப்பின் நிர்வாகத்துக்கு, 24 லட்சம் ரிங்கிட்டுக்கும் மேற்பட்ட பராமரிப்புக்கான கட்டணத்தையும் செலுத்தாமல் இருக்கின்றனர்.

அதிகமானோர் அந்த கட்டணத்தை செலுத்தாமல் இருப்பதை அடுத்து, அப்பகுதி மக்களுடனும் சந்திப்பு நடத்தப்படுமென அவர் கூறினார்.

 Tags
Fahmi will meet

find a solution

Putra Ria Apartments

to the water supply issue at

tomorrow to

with Air Selangor


12 ஆவது மலேசிய திட்டத்தில் மித்ராவை வலுப்படுத்தும் பிரதமரின் அறிவிப்பை சிவக்குமார் வரவேற்றார்

கோலாலம்பூர் செப் 12 -12 ஆவது மலேசிய திட்டத்தில் மித்ரா வலுப்படுத்தப்படும் என பிரதமர் டத்தோஸ்ரீ அன்வார் இப்ராஹிம் கூறியிருப்தை மனித வள அமைச்சர் வ சிவகுமார் பெரிதும் வரவேற்றார். நேற்று நாடாளுமன்றத்தில் 12 ஆவது மலேசிய திட்டத்தின் மத்தியகால மறு ஆய்வு அறிக்கையை தை தாக்கல் செய்த பிரதமர் டத்தோஸ்ரீ அன்வார் இப்ராஹிம் பல முக்கிய அறிவிப்புகளை வெளியிட்டார். 12 ஆவது மலேசிய திட்டத்தில் அனைத்து இன மக்களும் நன்மை அடைவார்கள் என்பதோடு மித்ரா எனப்படும் மலேசிய இந்தியர் பொருளாதார உருமாற்ற திட்டமும் வலுப்படுத்துவதற்கான நடவடிக்கை எடுக்கப்படும் என என்று பிரதமர் அறிவித்திருந்ததை சிவக்குமார் சுட்டிக்காட்டினார். இந்திய சமுதாயத்திற்காக உருவாக்கப்பட்ட மித்ரா மூலம் சமுதாயம் மேன்மேலும் நன்மை அடைய வேண்டும் என்ற இலக்கில் மித்ராவை ஊக்கப்படுத்தும் விதமாக உள்ளது என்று மனித வள அமைச்சர் சிவகுமார் தெரிவித்தார்.

 Tags
Sivakumar welcomes efforts

strengthen MITRA


தொலைக்காட்சி நேரலையின் போது முடியை இழுத்துக் கொண்டு பாகிஸ்தான் அரசியல் தலைவர்கள் சண்டை

பாகிஸ்தான், செப் 30 – பாகிஸ்தானில் தொலைக்காட்சி நேரலை விவாத நிகழ்ச்சியில் கலந்துக் கொண்ட இரு பாகிஸ்தானிய அரசியல் தலைவர்கள், வாய்ச்சண்டை முற்றி, பின்னர் தலைமுடியை இழுத்து அடிதடி சண்டையில் ஈடுபட்டுள்ளனர்.

இதுகுறித்த நேரலைக் காட்சிகள் வைரலாகி பார்ப்பவர்களை முகம் சுழிக்க வைத்துள்ளது.

பாகிஸ்தான் Tehreek-e-Insaaf கட்சியைச் சேர்ந்த வழக்கறிஞரான ஷேர் அப்சால் மர்வாட் எனும் அரசியல்வாதியும் பாகிஸ்தான் முஸ்லீம் லீக் –  நவாஸ் கட்சியைச் சேர்ந்த அப்னானுல்லா கான் எனும் அரசியல்வாதியும் தனியார் தொலைக்காட்சி நிறுவனம் ஒன்றின் விவாத நிகழ்ச்சியின் கலந்துக் கொண்டிருந்தனர்.

அப்போது கருத்து வேறுபாடு காரணமாக வாய்ச்சண்டை மூண்டுள்ளது. திடீரென அவர்களில் ஒருவர் எழுந்து மற்றொருவரை அறைய நிலைமை கட்டுபாட்டை மீறியது.

அவர்களை சமாதானம் செய்ய வந்த நிகழ்ச்சி நெறியாளரையும் அவர்கள் தள்ளிவிட்டுள்ளனர்.

இச்சம்பவம் குறித்து வலைத்தளவாசிகள் கிண்டலாக சமூக வலைத்தளத்தில் கருத்துகளைப் பதிவிட்டு வருகின்றனர்.

 Tags
each

live

Other

Pak Leaders

Pull Hair

slap

TV Debate


1MDB  யின்  முன்னாள்  வழக்கறிஞர்   ஜஸ்மின் கைது

கோலாலம்பூர், ஜூலை 13 – 1 MDB நிறுவனத்தின் முன்னாள் வழக்கறிஞரான

Jasmine Loo போலீசில் சரண் அடைந்ததைத் தொடர்ந்து அவர் கைது செய்யப்பட்டதை போலீஸ் படைத் தலைவர் டான்ஸ்ரீ Razaruddin Husain உறுதிப்படுத்தினார். 49 வயதுடைய ஜஸ்மின் Dang Wangi போலீஸ் தலைமையகத்திற்கு தமது வழக்கறிஞருடன் வந்தபோது கைது செய்யப்பட்டதாக ஐ.ஜி.பி தெரிவித்தார். ஜஸ்மினுக்கு எதிராக நம்பிக்கை மோசடி மீதான விசாரணை மேற்கொள்ளப்பட்டு வருவதால் தற்போது அவர் தடுத்துவைக்கப்பட்டிருப்பதாக புக்கிட் அமானில் செய்தியாளர்களிடம் பேசியபோது Razaruddin தெரிவித்தார்.

 Tags
arrested after turning herself in says IGP

Ex - MDB Jasmine Loo


தொரொந்தோவில்  தீ விபத்து; மலேசிய பெண்ணும் அவரது  3 வயது மகளும்  மரணம்

தொரந்தோ, ஜூன் 14 – கனடா, தொரொந்தோவில் தங்களது வீட்டில் ஏற்பட்ட தீ விபத்தில் 38 வயது மலேசியப் பெண் Melisa Archanaவும் அவரது 3 வயது மகள் Aria Jeanne Phoeniz சும் உயிரிழந்தனர்.

அந்த தீ விபத்தில் Melisaவின் கணவர் Omar Watson கடுமையாக காயம் அடைந்ததார்.

ஜூன் 2ஆம் தேதி தீ விபத்து நடந்த இடத்திலேயே Melisa உயிரிழந்த வேளையில் தீக்காயத்தினால் அவரது மகள் மறுநாள் மருத்துவமனையில் மரணம் அடைந்தார்.

இந்த தீவிபத்தில் கடுமையாக காயம் அடைந்த மெலிசாவின் கணவர் சுயநினைவற்ற நிலையில் இருந்துவருகிறார்.

இந்த சம்பவத்தை மெலிசாவின் உறவினர் பிலிப் சுபாஷ் உறுதிப்படுத்தியுள்ளார்.

மெலிசாவின் பெற்றோர் Eappen K .John மற்றும் Daisy Mathews சாத்தியமான விரைவில் கனடாவிற்கு செல்வதற்கான விசாவை பெறும் முயற்சியை மேற்கொண்டு வருகின்றனர்.

நான்கு நாட்களுக்கு முன்னர் அந்த சம்பவம் நடந்தாலும் கடந்த சில நாட்களாக மெலிசாவிடமிருந்து எந்தவொரு அழைப்பும் பெறாததால் அவரது பெற்றோர் இந்த தகவலை அறியாமல் இருந்தனர்.

பிறகு Watsonனின் சகோதரியை தொடர்புகொண்ட பிறகுதான் இந்த சம்பவம் குறித்து அவர்களுக்கு தெரியவந்துள்ளது.

 Tags
and 3 year old

daughter

in toronto blaze

killed

Malaysian mum


வாடகை வீட்டில் பாலியல் சேவை ; இரு ஸ்ரீ லங்கா பெண்கள் கைது

சிலாங்கூர், பண்டார் சன்வேயிலுள்ள, வீடொன்றில், அந்நிய நாட்டவர்களுக்கு பாலியல் சேவையை வழங்கி வந்ததாக நம்பப்படும், இரு ஸ்ரீ லங்கா பெண்கள் கைது செய்யப்பட்டனர்.

கடந்த புதன்கிழமை, இரவு மணி 11 வாக்கில் மேற்கொள்ளப்பட்ட அதிரடி OP NODA சோதனை வாயிலாக,அந்த ஒழுங்கீன செயல் வெளிச்சத்துக்கு வந்ததாக, சுபாங் ஜெயா மாவட்ட போலீஸ் தலைவர் அசிஸ்டன் கமிஸ்னர் வான் அஸ்லான் வான் மாமாட் தெரிவித்தார்.

கைது செய்யப்பட்டவர்கள் 30 வயதுக்கும் 38 வயதுக்கும் இடைப்பட்ட பெண்கள் ஆவர்.

அவர்கள் வாடகைக்கு தங்கியிருந்த வீட்டிலிருந்து, விபச்சாரத்திற்கு பயன்படுத்தப்பட்டதாக நம்பப்படும் ஆணுறைகள் உட்பட ரொக்கப் பணமும் கைப்பற்றப்பட்டதாக, வான் அஸ்லான் சொன்னார்.

நடுவர் ஒருவர் உதவியோடு, கடந்த மூன்று மாதங்களாக, வெறும் 60 ரிங்கிட் கட்டணத்தில், அவ்விரு பெண்களும் சேவையை வழங்கி வந்ததும் தொடக்க கட்ட விசாரணையில் தெரிய வந்துள்ளது.

விசாரணைக்கு உதவும் பொருட்டு இம்மாதம் 23-ஆம் தேதி வரையில், 14 நாட்களுக்கு அவர்கள் தடுத்து வைக்கப்பட்டுள்ளனர்.

 Tags
2 Sri Lankan women

in a rented house

Offering sex services

were caught


கோவிலில் பெண் போலீஸ் அதிகாரி தகராறு ; வைரலான காணொளியால் மீண்டும் பரபரப்பு

தலைநகரிலுள்ள, கோவில் ஒன்றில், பெண் போலீஸ் அதிகாரி ஒருவர் காரசாரமான வாக்குவாதத்தில் ஈடுபடும் காணொளி வைரலாகி, சமூக வலைத்தளங்களில் மீண்டும் விவாதத்தை தூண்டியுள்ளது.

அந்த 18 வினாடி காணொளி, @ismet_66 என்ற Tik Tok கணக்கில் பதிவேற்றம் செய்யப்பட்டதை அடுத்து, இதுவரை 941,000 பேர் அதனை பார்வையிட்டுள்ளனர்.

அந்த காணொளியில் இடம் பெற்றுள்ள பெண் போலீஸ் அதிகாரி, இதற்கு முன், ஸ்ரீ கோம்பாக்கில், கடைநிலை போலீஸ் அதிகாரி ஒருவரை, பொதுமக்கள் முன்னிலையில் அவமதிக்கும் வகையில் நடந்து கொண்ட மூத்த பெண் போலீஸ் அதிகாரியை ஒத்திருப்பதை போல தெரிகிறது.

எனினும், இம்முறை கோவிலில் எதனால் தகராறு மூண்டது என்பது தெரியவில்லை.

வாய் சண்டை சூடு பிடித்ததை தொடர்ந்து, அப்பெண்ணை உடனடியாக கோவிலை விட்டு வெளியேறுமாறு கூறி சிலர் கூச்சலிடும் சத்தம் அந்த காணொளியில் பதிவாகியுள்ளது.

இதற்கு முன், சிலாங்கூர், ஸ்ரீ கோம்பாக்கில், லான்ஸ் கோபரல் பதவி வகிக்கும் கடைநிலை போலீஸ்காரர் ஒருவரை, மூத்த பெண் போலீஸ் அதிகாரி ஒருவர், “நீங்கள் வெறும் லான்ஸ் கோபரல் மட்டும் தான். அதனை நினைவில் வைத்து நடந்து கொள்ளுங்கள்” என கூறி அவமதிக்கும் காணொளி ஒன்று நேற்று முன்தினம் வைரலாகி, பொதுமக்களின் கடும் கண்டனத்தை பெற்றது.

அதனால் ஏற்பட்ட சர்ச்சை அடங்குவதற்குள், மீண்டும் அதே போல மற்றொரு சம்பவம் நிகழ்ந்துள்ளது, இணைய பயனர்களின் சினத்தை தூண்டியுள்ளது.

அந்த பெண் போலீஸ் அதிகாரிக்கு முறையான மனநல சிகிச்சை தேவை என சிலர் குறிப்பிட்டுள்ள வேளை ; கட்டொழுங்கு பிரச்சனையை எதிர்நோக்கியுள்ள அவரை போன்றவர்கள் எப்படி போலீஸ் அதிகாரியாக பதவி வகிக்க முடியும்? எனவும், அது பொது அமைதிக்கும், பாதுகாப்புக்கும் மருட்டலை ஏற்படுத்தி விடும் எனவும் தொடர்ந்து கருத்துகள் பதிவிடப்பட்டு வருகின்றன.

 Tags
as video surfaces

in temple argument

of policewoman

Outrage erupts


MACC  தலைமையகத்தில் விசாரணையின்போது   ஆடவர் மரணம்

கோலாலம்பூர், ஜூன் 16 -சட்டவிரோத பண பரிமாற்றம் மற்றும் சட்டவிரோத சுரங்க நடவடிக்கையில் ஈடுபட்டதன் தொடர்பில் விசாரணைக்காக MACC எனப்படும் மலேசிய ஊழல் தடுப்பு ஆணையத்தினால் இவ்வாரம் கைது செய்யப்பட்ட மூன்று ஆடவர்களில் ஒருவர் மரணம் அடைந்துள்ளார்.

50 வயதான அந்த நபர் விசாரணையின்போது உடல் நலமில்லாமல் இருந்ததை அதிகாரிகள் கண்டறிந்ததைத் தொடர்ந்து உடனடியாக புத்ராஜெயா மருத்துவமனைக்கு அனுப்பிவைக்கப்பட்ட போதிலும் சிகிச்சையின்போது அவர் மாண்டதாக MACC தலைமை ஆணையர் அசாம் பாக்கி தெரிவித்தார்.

அந்த சம்பவம் தொடர்பான கண்காணிப்பு காணொளி விசாரணைக்காக போலீசிடம் ஒப்படைக்கப்பட்டுள்ளதாகவும் அசாம் பாக்கி கூறினார்.

மாநில அரசாங்கத்திற்கு 5 மில்லியன் ரிங்கிட் இழப்பை ஏற்படுத்தியிருக்கும் சட்டவிரோத சுரங்க நடவடிக்கைகள் தொடர்பாக அந்த ஆடவரும் இதர இருவரும் விசாரணைக்கு உள்ளாகியிருந்தனர்.


உலகத்தின் பார்வை இந்தியாவின் பக்கம் திரும்புகிறது

ஜப்பான், மே 21- ஒரு காலத்தில் மக்கள் நிரம்பி வழியும் மிக ஏழ்மையான நாடு என பல தலைவர்களால் ஏளனமாக வர்ணிக்கப்பட்ட இந்தியா இன்று தன் மனித வள ஆற்றலால் உலகத்தையே தன் பக்கம் திரும்ப வைத்து வருகிறது. உலக மக்கள் தொகையில் சீனாவையும் மிஞ்சி முதல் இடத்தை பிடித்து விட்ட நிலையில் திறமையான மனித மூலதனத்தை உலகெங்கும் உள்ள அனைத்து நாடுகளுக்கும் ஏற்றுமதி செய்யும் வல்லரசாக மாறியுள்ளது. ஜனநாயகப் பாதையில் சென்று உலக நிலைத்தன்மையையே பாதித்த அண்மையக் கால கோவிட் பரவல், பொருளாதார வீழ்ச்சி, தீவிரவாதம், ரஷ்யா-உக்ரேய்ன் போர் ஆகியவற்றை மிக நிதானமாக கையாண்ட விதமும் அதிலிருந்து தன்னைத் தற்காத்துக் கொண்ட பாங்கும் பல நாடுகளை அசர வைத்துள்ளது.

அதற்கு உதாரணம் தற்போது ஜப்பான், ஹிரோஷிமா-வில் நடைபெற்றுவரும் G7 வல்லரசு நாடுகளின் சந்திப்பின் போது இந்தியப் பிரதமர் மோடி அமர்ந்திருந்த இருக்கைக்கே வந்து அவரை கட்டி அணைத்து இந்தியாவின் முக்கியத்துவத்தை பிற தலைவர்கள் முன்னிலையில் உணர்த்தினார் அமெரிக்க அதிபர் ஜோ பைடன். அவரின் அந்த செயல் மற்ற தலைவர்களையும் திரும்பிப் பார்க்க வைத்தது. இந்தியா தற்போது உலக நிலைத்தன்மையை உறுதி செய்யும் நாடுகளில் மிக முக்கிய நாடாக தன்னை அடையாளப்படுத்திக் கொள்வதில் வெற்றி கண்டுள்ளது. சீனாவின் ஆதிக்க்கத்தைக் கட்டுப்படுத்தும் வல்லமை இந்தியாவற்கு உள்ளதாகவும் அமெரிக்கா, பிரிட்டன், ஜப்பான், பிரான்ஸ், ஜெர்மனி போன்ற நாடுகளும் தற்போது நம்புகின்றன. அந்நாடுகளின் முதலீடுகளும் அண்மையக் காலமாக இந்தியாவில் அதிகரித்து வருவதும் அதற்கு சான்று.

 Tags
are turning

of the world

The eyes

towards India


சாக்கு பையில் சடலம் கண்டெடுக்கப்பட்டது

சிலாங்கூர், கிள்ளான், அமான் பெர்டானாவில், சாலையோரத்தில், சாக்குப் பையில் கட்டப்பட்ட நிலையில், அழுகிய சடலம் ஒன்று கண்டெடுக்கப்பட்டது.

நேற்று மாலை மணி 6.10 வாக்கில், சடலம் இருந்த அந்த வெள்ளை நிற சாக்குப் பையை கண்ட பொதுமக்கள் போலீசுக்கு தகவல் வழங்கியதாக, வட கிள்ளான் மாவட்ட போலீஸ் தலைவர் ஏசிபி எஸ். விஜய ராவ் தெரிவித்தார்.

நீல நிற துணியால் சுற்றப்பட்டிருந்த அந்த சடலம் அழுகத் தொடங்கியிருந்ததும் தொடக்க கட்ட விசாரணையில் தெரிய வந்தது.

இன்னும் அடையாளம் காணப்படாத அந்த சடலம் சவப் பரிசோதனைக்காக ஷா ஆலாம் மருத்துவமனைக்கு கொண்டு செல்லப்பட்டது.

 Tags
body

death

found

sack


மின்னணு சாதனங்களை பயணிகள் அணைக்க தேவையில்லை ; MAS அறிவிப்பு

கோலாலம்பூர் , ஜூன் 28 – ஜூலை 1-ஆம் தேதியிலிருந்து MAS விமான பயணிகள் தங்களது மின்னணு சாதனங்களை அணைக்க வேண்டியதில்லை, என (MAG) எனப்படும் மலேசிய விமான போக்குவரத்து குழு அறிவுறுத்தியுள்ளது.

கேட்-டு-கேட் (Gate-to-Gate) எனும் விமான அம்சத்தின் காரணமாக இந்த செயல்பாடு புதிதாக அறிமுகப்படுத்தப்பட்டுள்ளது.

மலேசிய சிவில் விமான போக்குவரத்து துறையின் ஒப்புதலுக்கேற்ப இந்த கேட்-டு-கேட் (Gate-to-Gate) இணைய அம்சம் MAS, Firefly, மற்றும் MASwings ஆகிய விமானங்களில் கொண்டு வரப்பட்டுள்ளது.

பயணிகள் தங்களது தனிப்பட்ட அல்லது கையடக்க மின்னணு சாதனங்களை , விமான பயன்முறையை இயக்குவதன் மூலம் பயன்படுத்தி கொள்ளலாம் என

தெரிவிக்கப்பட்டுள்ளது

மேலும் அனைத்து வணிக பிரிவு மற்றும் பிளாட்டினம் உறுப்பினர்களுக்கு மலேசிய விமானத்துறை , ஜூலை 1-ஆம் தேதி முதல் டிசம்பர் 31-ஆம் தேதிவரை இலவச அகண்ட அலைவரிசையை வழங்கவுள்ளது. இந்த சலுகை இணைய சேவையை கொண்ட 20 விமானங்களில் கிடைக்கப்பெறும்.

இதன்வழி பயணிகளுக்கு மேம்பட்ட அனுபவத்தை வழங்கவும் இணைய சேவையின் எண்ணிக்கையை தங்களது விமானங்களில் இன்னும் விரிவுப்படுத்த இத்திட்டம் கொண்டு

வரப்பட்டுள்ளதாக விமான தலைமை நிர்வாக அதிகாரி தெரிவித்துள்ளார்.

 Tags
flights no longer

Passengers on MAS

required to turn off devices

starting July 1


நாடாளுமன்றத்தில்  பிரதமரின்  கேள்வி நேரத்தை  புறக்கணிப்பதா?  –   பாமி   பாட்சில் சாடல்

கோலாலம்பூர், ஏப் 4 – இன்று காலை நாடாளுமன்றத்தில் பிரதமர் அன்வார் இப்ராஹிமின் கேள்வி நேரத்தில் கலந்துகொள்வதை புறக்கணித்த எதிர்க்கட்சித் தலைவர் Hamzah Zainuddin, பெரிக்காத்தான் கட்சியின் இதர தலைவர்களான Muhyiddin Yassin மற்றும் Abdul Hadi Awang அகியோரை தொடர்பு , இலக்கவியல் அமைச்சர் Fahmi Fadzil சாடினார். டத்தோஸ்ரீ அன்வாரிடமிருந்து நேரடி பதில்களை எதிர்க்கட்சி நாடாளுமன்ற உறுப்பினர்கள் பெறுவதற்கு பிரதமர் கேள்வி பதில் நேரம் அற்புதமான வாய்ப்பாக இருந்ததை அவர் சுட்டிக்காட்டினார். பிரதமருடன் அருகே துணைப்பிரதமர்களான டத்தோஸ்ரீ Zahid Hamidi மற்றும் டத்தோஸ்ரீ Fadilah Yusof இருக்கின்றனர். ஆனால் எதிர்க்கட்சி தலைவர்கள் நாடாளுமன்றத்தில் இல்லையென தமது முகநூலில் பதிவிட்ட அறிக்கையில் Fahmi Fadzil சுட்டிக்காட்டியிருந்தார்.

 Tags
Fahmi chides

for skipping Parliament's

Perikatan top leaders

PM Question Time


விபத்தில்  சிக்கிக்கொண்ட  பஸ் ஓட்டுனரை  தீயணைப்பு வீரர்கள்  மீட்டனர்

ஈப்போ, மார்ச் 22 – ஈப்போவில் Gunong Lang கிற்கு அருகே இன்று விடியற்காலையில் Tamam Sri Desaவில் பஸ் மற்றும் டிரெய்லர் லோரி சம்பந்தப்பட்ட விபத்தில் பஸ் ஓட்டுனர் கடுமையாக காயம் அடைந்தார். ஓட்டுனர் இருக்கையில் சிக்கிக் கொண்ட 46 வயதுடைய இந்திய பஸ் ஓட்டுனரை சிறப்பு கருவிகளைக் கொண்டு தீயணைப்பு படை வீரர்கள் மீட்டனர். காலை மணி 6.53 அளவில் பயணிகளை ஏற்றிச் செல்வதற்காக சென்று கொண்டிருந்தபோது அந்த பஸ் விபத்திற்குள்ளானதால் அந்த பஸ்ஸில் ஓட்டுனரைத் தவிர வேறு பயணிகள் எவரும் இல்லையென தீயணைப்பு மீட்புத்துறையின் அதிகாரி அக்மார் ஹிசாம் தெரிவித்தார்.

 Tags
Indian man

of the bus

stuck in

the middle


IPIC  வழக்கு  தொடர்பில் குற்றச்சாட்டுக்களை மீட்டுக்கொள்ள புதிதாக நஜீப் முயற்சி

கோலாலம்பூர், ஏப் 3 – IPIC எனப்படும் அனைத்துலக பெட்ரோலியம் முதலீட்டு நிறுவனத்திற்கு செலுத்தப்பட்ட தொகை தொடர்பில் 6.6 பில்லியன் ரிங்கிட் நிதியை முறைகேடு செய்திருப்பதாக தமக்கு எதிராக கொண்டுவரப்பட்ட குற்றச்சாட்டை அரசு தரப்பு மீட்டுக்கொள்வதற்கு புதிய மனுவை நஜீப் வழக்கறிஞர்கள் சமர்ப்பிக்விருக்கின்றனர். IPIC நிறுவனத்துடனான தனது சட்ட தகராறை அரசாங்கம் தீர்த்துக்கொண்டதை தொடர்ந்து அந்த விவகாரத்தில் புதிய முன்னேற்றம் ஏற்பட்டதால் இந்த நடவடிக்கை எடுக்கப்படும் என நஜீப்பின் வழக்கறிஞர் ஷாபி அப்துல்லா தெரிவித்தார்.

தீர்வு காணப்பட்ட தொகையில் முன்னாள் பிரதமர் எதிர்நோக்கிய குற்றச்சாட்டுடன் தொடர்புபடுத்தப்பட்டதாக அவர் கூறினார். எனவே இந்த மாதமும் அடுத்த மாதமும் நடைபெறும் இந்த வழக்கு விசாரணையை நிறுத்தும்படி நீதிமன்றத்தை தங்களது தரப்பு கேட்டுக்கொண்டுள்ளதாக இன்று உயர்நீதிமன்றத்தில் வழக்கறிஞர் ஷாபி தெரிவித்தார்.

 Tags
bid to drop

charges linked

in fresh

IPIC

najib

payments

to RM6.6bil


வறிய    ஏழைகளுக்கான  STR    திட்டத்தின் கீழ்  600 ரிங்கிட் உதவி

கோலாலம்பூர், பிப் 24 – e காசே தரவுகளின்படி வறிய ஏழ்மை நிலையிலுள்ள பிரிவைச் சேர்ந்தவர்கள் Tunai Rahmah உதவித் திட்டத்தின் கீழ் கூடுதலாக 600 ரிங்கிட்டை பெறுவார்கள். தற்போது இப்பிரிவைச் சேர்நதவர்கள் 2, 500 ரிங்கிட்வரை உதவித் தொகையை பெற்று வருகின்றனர். உணவு கூடை ரீதியாகவும் , 600 ரிங்கிட் மதிப்புள்ள உணவுப் பொருட்களுக்கான வவுச்சர் பெறுவார்கள் . இதன்வழி மிகவும் வறிய நிலையிலுள்ளவர்கள் கூடிய பட்சம் 3,100 ரிங்கிட்வரை பெறுவார்கள் . இதற்கு முன் 2,500 ரிங்கிட்டிற்கும் குறைந்த வருமானம் பெறுவோர் தங்களது பிள்ளைகளின் எண்ணிக்கையை பொறுத்து 2,500 ரிங்கிட் வரை உதவித் தொகையை பெற்று வந்தனர். ஒட்டு மொத்தமாக 800 கோடி ரிங்கிட் ஒதுக்கப்பட்டதன் மூலம் 87 லட்சம் பேரின் சுமையை STR உதவித் திட்டம் கொண்டிருக்கும் என பட்ஜெட் உரையில் டத்தோஸ்ரீ அன்வார் அறிவித்தார்.

 Tags
(STR) for the

extreme poor category

of the Rahmah Cash Donation

RM 600 for the recipients


இரு வாகனங்களை உட்படுத்திய விபத்து ;  வாகனத்திலிருந்து வெளியேற முடியாமல் சிக்கிக் கொண்ட தொழிற்சாலை வேன்  ஓட்டுனர் படுகாயம்

செபெராங் பெராய், ஆகஸ்ட்டு 30 – சிம்பாங் அம்பாட், ஜாலான் ஸ்தேடியம் பத்து கவானில் நிகழ்ந்த விபத்தில் தொழிற்சாலை வேன் ஓட்டுனர் ஒருவர் படுகாயமடைந்தார்.

லோரியையும், தொழிற்சாலை வேனையும் அவ்விபத்து உட்படுத்தியிருந்தது.

ஓட்டுனர் இருக்கையிலிருந்து வெளியேற முடியாதவாறு சிக்கிக் கொண்டதால் வேன் ஓட்டுனர் படுகாயமடைந்ததாக கூறப்படுகிறது.

இன்று காலை மணி 8.46 வாக்கில், அவ்விபத்து குறித்து தகவல் அறிந்தவுடன் சம்பவ இடத்திற்கு விரைந்த தீயணைப்பு மீட்புப் படையின், அந்த 40 வயது ஆடவரை மீட்டு மருத்துவ பணியாளர்களிடம் ஒப்படைத்தனர்.

லோரி ஓட்டுனருக்கு காயம் எதுவும் ஏற்படவில்லை.

 Tags
kemalangan babit dua kenderaan

kilang tersepit

Pemandu van


குட்டை கால்சட்டையால்  பெண்ணுக்கு சிகிச்சை மறுக்கப்பட்டதா ?  பேராக் அரசாங்கம் விசாரணை

கோலாலம்பூர் . பிப் 14 – குட்டையான கால்சட்டை அணிந்திருந்ததற்காக, கம்பார் மருத்துமனையில் பெண் ஒருவருக்கு சிகிச்சை மறுக்கப்பட்டது தொடர்பில் பேராக் மாநில அரசாங்கம் விசாரணை மேற்கொண்டு வருகிறது.

அந்த சம்பவம் தொடர்பில் சம்பந்தப்பட்ட இரு தரப்புகளின் விளக்கமும் பெறப்படுமென, மாநில ஆட்சிக் குழு உறுப்பினர் எ. சிவநேசன் தெரிவித்தார்.

குறிப்பிட்ட இடங்களுக்கு தகுந்த ஆடையை அணிவது அவசியம். ஆனால், அவசர சூழ்நிலையில் , ஒருவர் எத்தகைய ஆடையை அணிந்திருந்தாலும் அவரை கடிந்து கொள்ள முடியாது என அவர் குறிப்பிட்டார்.

கடந்த ஞாயிற்றுக்கிழமை, இரவு மணி 11-க்கு , மாதவிடாய் மற்றும் உயர் ரத்த அழுத்த பிரச்சனைக்காக கம்பார் மருத்துவமனையின் அவசரப் பிரிவில் 21 வயது பெண் , சிகிச்சை பெற சென்றிருந்தார்.

அப்போது குட்டையான கால்சட்டை அணிந்திருந்ததற்காக, அவசரப் பிரிவின் அறைக்குள் நுழைவதற்கு முன்பாக , நீளமான கால்சட்டையை அணியும்படி அங்கிருந்த மருத்துவ உதவியாளர் கேட்டுக் கொண்டிருந்ததாக அந்த பெண் கூறியிருந்தார்.

 Tags
denied treatment

is investigating allegations

that women in shorts were

The Perak government


குரங்குக்  கூட்டம் தாக்கியதில் மூதாட்டி ஒருவர் காயம்

தைப்பிங், ஜூன் 19 – தனது நண்பர்களோடு தாசேக் தைப்பிங் பூங்காவில் பொழுது போக்கு நடவடிக்கையில் ஈடுபட்டு கொண்டிருந்த போது திடீரென குரங்குகள் கூட்டமாக வந்து ஒரு மூதாட்டியை தாக்கி சென்றுள்ளன.

அதனை தொடர்ந்து தைப்பிங் மாநகர் மன்றத்திடம் சம்பந்தப்பட்டோர் கொடுத்த புகாரின் அடிப்படையில், இதனை வனவிலங்கு பாதுகாப்பு மற்றும் தேசிய பூங்கா துறையிடம் மேல் நடவடிக்கையை எடுக்கும்படி கேட்டு கொள்ளப்பட்டுள்ளது.

இம்மாதிரியான சம்பவம் மறுபடியும் நடக்காமல் தவிர்க்க குரங்குகளை அங்கிருந்து அப்புறப்படுத்தும் நடவடிக்கைகளை செயல்படுத்த போவதாக , பூங்கா மற்றும் வனவிலங்கு துறையின் இயக்குனர் , Yusoff Shariff தெரிவித்துள்ளார்

 Tags
beruk

cedera diserang

di Taman Tasik Taiping

Wanita warga emas


சந்திராயன்-3; நிலவில் தரையிறங்க வெற்றிகரமாக பிரிந்த விக்ரம் லேண்டர்

ஆக 19 – இந்தியாவின் விண்வெளி லட்சியமான சந்திராயன் – 3 விண்களம், அதன் அடுத்த கட்டத்திற்கு சென்றுள்ளது. ஜூலை 14-ஆம் தேதி பாய்ச்சப்பட்டு நிலவின் தென் துருவத்தை ஆராயும் இலக்கை கொண்டிருக்கும் சந்திராயன் – 3ன் விக்ரம் லேண்டர் தற்போது வெற்றிகரமாக அதிலிருந்து பிரிக்கப்பட்டு நிலவின் மேற்பரப்பை நோக்கி பயணமாகியுள்ளது.

இது, இஸ்ரோவின் இந்த கனவுத் திட்டத்தின் மிகப்பெரிய மைல்கல்லாக கருதப்படுகிறது.

சந்திராயன் – 3 விண்கலம், ஆகஸ்ட் 23ஆம் திகதி இந்திய நேரப்படி மாலை 5.47-க்கு நிலவின் தென் துருவத்தில் தரையிறங்கும் என கணிக்கப்பட்டிருக்கிறது.

 Tags
Chandrayaan-3

to land on the moon

Vikram lander successfully separated


நிகரகுவா உயிரியல் பூங்காவில் பிறந்த அரிய அல்பினோ பூமா குட்டி ;  பார்வையாளர்களின் கவனத்தை ஈர்த்து வருகிறது

நிகரகுவா, ஆகஸ்ட்டு 25 – மத்திய அமெரிக்க நாடான நிகரகுவாவிலுள்ள, வனவிலங்கு பூங்கா சுற்றுப்பயணிகளின் கவனத்தை வெகுவாக ஈர்த்துள்ளது.

அதற்கு, அங்கு புதிதாக பிறந்துள்ள, அரிய அல்பினோ ரக மலைச்சிங்க (பூமா) குட்டிதான் காரணம்.

சிறைப்பிடிக்கப்பட்ட பூமா குட்டியை பிரசவிப்பது மிகவும் அரிதாகும்.

அதனால் தான் புதிதாக பிறந்த அந்த அரிய அல்பினோ பூமா குட்டியைக் காண, சுற்றுப்பயணிகள் படையெடுத்துள்ளதாகவும் கூறப்படுகிறது.

தற்சமயம் உலகில் இருக்கும் நான்கு அல்பினோ குட்டிகளில், அதுவும் ஒன்றென, சம்பந்தப்பட்ட வனவிலங்கு பூங்காவின் கால்நடை மருத்துவர் கூறியுள்ளார்.

எனினும், அது ஆண் குட்டியா? அல்லது பெண் குட்டியா? என்பது இன்னும் தெரியவில்லை.

தனது உடன்பிறப்புகளுடன் அந்த குட்டி வலம் வரும் படங்கள் சமூக ஊடகங்களில் வைரலாகியுள்ளது.

 Tags
cub born in Nicaragua zoo

draws crowds

Endearing! Rare

tiny albino puma


பேங்க் நெகாரா பகுதி பாதுகாப்புடன் உள்ளது

கோலாலம்பூர், செப் 21 – வெடிகுண்டு மிரட்டல் விடுக்கப்பட்டதைத் தொடர்ந்து பேங்க் நெகாரா பகுதியில் நேற்று தீவிர பரிசோதனை மேற்கொள்ளப்பட்டது. எனினும் அங்கு சந்தேகத்திற்குரிய பொருட்கள் எதுவும் கண்டுபிடிக்கப்படவில்லையென போலீசார் உறுதிப்படுத்தினர். பேங்க் நெகாராவில் வெடிகுண்டு இருப்பதாக கிடைக்கப்பெற்ற தகவலை கோலாலம்பூர் போலீஸ் தலைவர் டத்தோ அல்லாவுடின் அப்துல் மஜிட் உறுதிப்படுத்தினார். அந்த மத்திய பொருளக பகுதி பாதுகாப்புடன் இருப்பதாக அவர் தெரிவித்தார்.

நேற்று மாலை 3 மணியளவில் பேங்க் நெகாராவில் வெடிகுண்டு மிரட்டல் குறித்த தகவலை பெற்றதைத் தொடர்ந்து வெடிகுண்டு அகற்றும் பிரிவினர் வரவழைக்கப்பட்டனர். அவர்கள் முழுமையாக பரிசோதனை மேற்கொண்ட போதிலும் வெடிகுண்டு எதனையும் கண்டுப்பிடிக்கவில்லை. பேங்க் நெகாராவிற்கு வெடிகுண்டு மிரட்டல் விடுக்கப்பட்டது தொடர்பில் போலீசார் விசாரணையை தொடங்கியிருப்பதாகவும் டத்தோ அல்லாவுடின் தெரிவித்தார்.

 Tags
area is safe

bank negara

says KL police chief


சிங்கப்பூரில்  தூக்கு தண்டனையை எதிர்நோக்கியுள்ள   தங்கராஜூ   குடும்பத்தினர்  மறு விசாரணை  கோரினர்

சிங்கப்பூர், ஏப் 24 – கெனபிஸ் போதைப் பொருளை கடத்திய குற்றத்திற்காக அடுத்த வாரம் தூக்கு தண்டனையை எதிர்நோக்கியிருக்கும் 46 வயதுடைய தங்கராஜூவிற்கு கருணை காட்ட வேண்டும் என்பதோடு மறு விசாரணை நடத்தும்படி அவரது குடும்பத்தினர் கோரிக்கை விடுத்துள்ளனர். போதைப் பொருள் கடத்தலுக்கு உடந்தையாக இருந்த குற்றத்திற்காக 2018ஆம் ஆண்டு தங்கராஜூவிற்கு சிங்கப்பூர் மேல் முறையீட்டு நீதிமன்றம் மரண தண்டனையை விதித்தது. புதன்கிழமையன்று அவருக்கு தூக்கு தண்டறை நிறைவேற்றப்படவுள்ளது. எங்களது சகோதரருக்கு நியாயமான விசாரணை வேண்டும். எங்களது மனுக்கள் அனைத்தையும் சிங்கப்பூர் அதிபர் படித்து பரிசீலிப்பார் என தங்கராஜூவின் சகோதரி லீலாவதி சுப்பையா தெரிவித்தார்.

 Tags
family

for cannabis pleads

for clemency

of Singaporean

on death row


கன மழை காரணமாக  கொமியூட்டர் ரயில் 2 மணி நேரம்  தாமதம்

கோலாலம்பூர், மார்ச் 23 – நேற்று மாலை, கிள்ளான் பள்ளத்தாக்கில், சில கொமியூட்டர் ரயில் நிலையங்களில் போக்குவரத்து சேவை தடைப்பட்டதை அடுத்து, KTMB நிறுவனம் மன்னிப்பு கேட்டுக் கொண்டது.

இடியுடன் கூடிய அடைமழையின் காரணமாக, சில நிலையங்களில் மின்சார விநியோகம் தடைப்பட்டதை அடுத்து, பயணங்கள் தாமதமடைந்ததாக அந்நிறுவனம் கூறியது.

Kepong- Rawang, Rasa- Slim River, Batu Caves- Taman Wahyu இடையிலான ரயில் பயணங்கள் நேற்று 2 மணி நேரம் வரை தாமதமானது.

 Tags
commuter delays

due to

KTMB apologizes

Lightning Strikes

Thousands of


பழத் தோட்ட  உரிமையாளர்  கொலை  நால்வர் கைது

போர்ட் டிக்சன், பிப் 20 – போர்ட் டிக்சன் தானா மேராவில் 44 வயதுடைய Dragon பழத்தோட்ட உரிமையாளர் ஒருவர் கொலை செய்யப்பட்டதைத் தொடர்ந்து விசாரணைக்கு உதவும்பொருட்டு ஷா அலாமில் மியமாரைச் சேர்ந்த நான்கு ஆடவர்களை போலீசார் கைது செய்தனர்.

கைகளும் கால்களும் கட்டப்பட்ட நிலையில் அந்த பழத்தோட்ட முதலாளியின் சடலம் நீரில் மீட்கப்பட்டதைத் தொடர்ந்து அந்த சந்தேகப் பேர்வழிகள் கைது செய்யப்பட்டதாக போட்டிக்சன் மாவட்ட போலீஸ் தலைவர் சூப்பிரடண்ட் Aidi Sham Mohamed வெளியிட்ட அறிக்கையில் தெரிவித்தார்.

கொலை செய்யப்பட்டவரின் மோட்டார்சைக்கிள் தானா மேராவிலுள்ள செம்பனை தோட்டம் ஒன்றில் மறைத்து வைக்கப்பட்டிருந்ததையும் போலீசார் பறிமுதல் செய்தனர்.

 Tags
arrested

Four Myanmar men

killing

suspected


PTPTN கடனுக்கு  20 விழுக்காடு வரையில்  கட்டண கழிவு

கோலாலம்பூர், பிப் 24 – PTPTN உயர்கல்வி கடனுதவியை திரும்ப செலுத்துபவர்களுக்கு அரசாங்கம் 20 விழுக்காடு வரையில் கட்டண கழிவை வழங்கும்.

அந்த கழிவு, மார்ச் 1-ஆம் தேதி முதல், 3 மாத கால கட்டத்துக்கு வழங்கப்படும்

அதோடு, 1,800 ரிங்கிட்டுக்கு கீழ் மாதாந்திர சம்பளம் பெறுவோர், 6 மாதங்களுக்கு , கடனுதவியைத் திரும்ப செலுத்துவதை ஒத்தி வைக்கவும் அரசாங்கம் இணக்கம் தெரிவித்துள்ளது.

இவ்வேளையில், 2023 வரவு செலவுத் திட்டத்தில், உயர் கல்வியமைச்சுக்கு என அரசாங்கம் 15.3 பில்லியன் ரிங்கிட்டை ஒதுக்கீடு செய்துள்ளது.

உயர்கல்வி கூடங்களில் பழைய நிலையில் உள்ள சாதனங்களையும், அடிப்படை வசதிகளை மேம்படுத்தவும், தரமான இணையச் சேவையை வழங்கவும், ஆராய்ச்சி – மேம்பாட்டு பணிகளை மேற்கொள்ளவும் அந்த ஒதுக்கீடு செய்யப்பட்டுள்ளது.

 Tags
for three months

PTPTN discount up

to 20 percent


பினாங்கில் பக்காத்தான்  ஹராப்பான்  அதிகாரத்தை  கைப்பற்றினால்  Chow Kon Yeow   மீண்டும்  முதலமைச்சர்  –  அந்தோனி லோக்  திட்டவட்டம்

எதிர்வரும் பினாங்கு சட்டமன்ற தேர்தலில் பக்காத்தான ஹரப்பான் மாநில அரசாங்கத்தை மீண்டும் கைப்பற்றினால் Chow Kon Yeow மீண்டும் முதலமைச்சராக நியமிக்கப்படுவார் என DAP யின் தலைமைச் செயலாளர் Anthony Loke தெரிவித்திருக்கிறார். நேற்று தமது தலைமையில் நடைபெற்ற கூட்டத்தில் பினாங்கின் முதலமைச்சர் வேட்பாளர் Chow Kon Yeow என்று ஏகமனமாக முடிவு எடுக்கப்ட்டதாக அவர் கூறினார். அந்த கூட்டத்தில் DAP யின் தேசிய தலைவர் Lim Guan Eng, தேசிய துணைத்தலைவர் Gobind Sing Deo, உதவித் தலைவர் Nga Kor Ming, M. Kulasegaran ஆகியோர் கலந்து கொண்டதாகவும் Anthony Loke தெரிவித்தார். பினாங்கு முதலமைச்சர் பதவிக்கான வேட்பாளராக மீண்டும் Chow Kon Yeow முன்மொழியப்படுவது குறித்து பிரதமர் டத்தோஸ்ரீ அன்வார் இப்ராஹிமிடம் தெரிவிக்கப்பட்டிருப்பதாக Anthony Loke கூறினார்.

 Tags
candidate for penang

Chow named pakatan's chief minister

says Loke

state polls


குவாந்தான் கடற்பகுதியில் ஜெல்லிமீன் நடமாட்டம் அதிகரிப்பு ; பொது மக்களுக்கு எச்சரிக்கை

குவாந்தான், ஜூன் 14 – பகாங், குவாந்தானிலுள்ள கடற்பகுதியில் ஜெல்லிமீன்களின் நடமாட்டம் அதிகரித்ததின் தொடர்பில் அங்கு செல்லும் பொது மக்களை எச்சரிக்கையாக இருக்கும்படி , சிவில் மாவட்ட அதிகாரி கேப்டன் , Shaifu Nizam Ab Rahman அறிவுறுத்தியுள்ளார்.

ஜெல்லிமீன்கள் தெலோக் செம்பெடாக், பத்து ஈத்தாம் , செராதிங் மற்றும் செபாட் கடற்கரையில் அதிக அளவில் கரை ஒதுங்கியுள்ளதாக அவர் தெரிவித்துள்ளார்.

பொது மக்களின் பாதுகாப்பை கவனத்தில் கொண்டு, பாதிக்கப்பட்ட கடற்கரையோரங்களில் எச்சரிக்கை அறிவிப்பு பலகைகளும் வைக்கப்பட்டுள்ளன.

மேலும் திங்கள் மற்றும் வெள்ளிக்கிழமைகளுக்கு இடையில் மொத்தம் 16 பணியாளர்கள் நிறுத்தப்பட்டுள்ளனர், அதே வேளையில் வார இறுதி நாட்களில் 24 பணியாளர்கள் பணியில் இருப்பார்கள் என அவர் உறுதிப்படுத்தினார்.

ஒரு வேலை பொது மக்களுக்கு உதவி தேவைப்பட்டால் , அங்கிருக்கும் பணியாளர்களை அல்லது அவசர எண் “999”-யை அழைக்கலாம் என தெரிவிக்கப்பட்டுள்ளது.

 Tags
beachgoers

Kuantan

reminded

to beware of jellyfish


கிறிஸ்துவ  நற்செய்தி  பரப்பாளர்  திட்டமா ?  – Impact  மலேசியா   மறுப்பு

கோலாலம்பூர், மார்ச 14 – கிறிஸ்துவ நற்செய்தி பரப்பாளர் திட்டத்தை மேற்கொண்டு வருவதாக கூறப்படும் குற்றச்சாட்டை இளைஞர் மற்றும் விளையாட்டுத்துறை அமைச்சின் கீழ் செயல்படும் நிறுவனமான Impact Malaysia மறுத்துள்ளது. Projek Artikel 11 நிகழ்ச்சியின் மூலம் கிறிஸ்துவ நற்செய்தி பரப்பாளர் திட்டம் மேற்கொள்ளப்பட்டு று வருவதாக சமூ வலைத்தளங்களில் பெர்சத்து தலைவர் Badrul Hisham Shahari குற்றஞ்சாட்டியிருந்தார். Badrulலின் குற்றச்சாட்டில் உண்மையில்லையென Impact மலேசியாவின் உதவி தலைவர் Matsura Rashid வெளியிட்ட அறிக்கையில் தெரிவித்தார். நாட்டின் பல தரப்பட்ட மக்கள் குறித்த விழிப்புணர்வை ஏற்படுத்தும் திட்டத்தை Projek Artikel 11 கொண்டிருப்பதாக அவர் விளக்கம் அளித்தார்.

 Tags
evangelist' programme

Impact M'sia denies

running 'Christian


சபாவில் மாணவர்கள் சக மாணவர்களால் தாக்கப்படும் காணொளி; போலிஸ் விசாரிக்கிறது

ரானாவ், செப் 2 – சபா , ரானாவ்வில் பள்ளி ஒன்றில் மாணவர்கள் சிலர், மாணவர்கள் கும்பலால் தாக்கப்படும் காணொளி வைரலாகியுள்ளதைத் தொடர்ந்து போலிஸ் விசாரணையைத் தொடங்கியுள்ளது.

சம்மந்தப்பட்ட காணொளியில், இடை நிலைப்பள்ளியின் வகுப்பறையில் மாணவர் கும்பல் ஒன்று, சில மாணவர்களை எத்தியும், குத்தியும், அரைந்தும் பகடி வதையில் ஈடுபடும் 5 நிமிட காணொளி ஒன்று வைரலாகியிருந்தது.

இந்த காணொளி வலைத்தளவாசிகள் மத்தியில் பெரும் கண்டனத்தைப் பெற்றுள்ளதோடு, பகடிவதை செய்பவர்கள் மீது கடும் நடவடிக்கை எடுக்க வேண்டும் என்றும் வலியுறுத்தி வருகின்றனர்.

இதுகுறித்து கருத்துரைத்த ரானாவ் போலிஸ் தலைவர் Simiun Lomudin, இச்சம்பவம் குறித்து பொதுமக்கள் வதந்திகளை பரப்ப வேண்டாம் எனக் கேட்டும் கொண்டுள்ளார். நேற்று மதியம் 3.26 மணியளவில் எங்களுக்கு இதுகுறித்த புகார் கிடைத்தது, அதனைத் தொடர்ந்து விசாரணை தொடங்கப்பட்டுள்ளதாக அவர் குறிப்பிட்டார்.

 Tags
Cops probe viral video

in Ranau

of bullying case


அகில இங்கிலாந்து பேட்மிண்டன் போட்டி அரையிறுதி ஆட்டத்திற்கு  Lee Zii Jia  தேர்வு

கோலாலம்பூர், மார்ச் 18 – லண்டனில் நடைபெற்றுவரும் அகில இங்கிலாந்து பேட்மிண்டன் போட்டியில் மலேசியாவின் Lee Zii Jia அரையிறுதியாட்டத்திற்கு தகுதி பெற்றார். அவர் காலிறுதியாட்டத்தில் ஜப்பானின் Kodai Naraoka வை 21 -9, 21 -10, 21 -13 என்ற புள்ளிக் கணக்கில் வீழ்த்தினார். இன்று நடைபெறும் அரையிறுதியாட்டத்தில் Lee Zii Jia சீனாவின் Shi Yuqi-யுடன் மோதுவார்.

 Tags
defeating Japan's

in All England

Kodai Naraoka

Lee Zii Jia

semis after


ஆசிய  சாம்பியஸ்    கிண்ணம்   அரையிறுதி ஆட்டத்திற்கு  மலேசியா தேர்வு

சென்னை , ஆக 8 – சென்னையில் நடைபெற்றுவரும் ஆசிய சாம்பியன்ஸ் கிண்ண ஹாக்கிப் போட்டியில் மலேசியா 3 – 1 என்ற கோல் கணக்கில் ஜப்பானை வீழ்த்தி அரையிறுதி ஆட்டத்திற்கு தகுதி பெற்றது. இதற்கு முந்தைய ஆட்டத்தில் இந்தியக்குழுவிடம் 5 -0 என்ற கோல் கணக்கில் தோல்வி கண்டபோதிலும் பயிற்சியாளர் அருள் செல்வராஜ் தலைமையிலான தேசிய குழுவினர் ஜப்பானிய அணிக்கு எதிரான ஆட்டத்தில் சிறந்த விளையாட்டை வெளிப்படுத்த வெற்றி பெற்றனர். தற்போது 9 புள்ளிகளை பெற்றுள்ள மலேசியா நாளை நடைபெறும் தனது கடைசி ஆட்டத்தில் தென் கொரியாவுடன் மோதவிருக்கிறது.

 Tags
Speedy Tigers roar back

to life in Chennai


1955-ஆம் ஆண்டு தொழிலாளர் சட்டத்தை முதலாளிகள் புறக்கணிக்க வேண்டிய காரணம் எதுவுமில்லை

வேலை நேரத்தை வாரத்திற்கு 48 மணி நேரத்திலிருந்து 45 மணி நேரமாக குறைப்பது உட்பட, 1955-ஆம் ஆண்டு தொழிலாளர் சட்ட திருத்தங்களை செயல்படுத்த தவறியதற்கு, முதலாளிமார்கள் காரணம் எதையும் கூற கூடாது.

அந்த சட்ட திருத்தம் நாடாளுமன்றத்தில் அங்கீகரிக்கப்பட்டவுடன், அது குறித்து ஊடகங்கள் வாயிலாக அறிவிக்கப்பட்டதோடு, அதனை செயல்படுத்த போதுமான கால அவகாசம் வழங்கப்பட்டு விட்டது.

அதனால், இனியும் அதனை செயல்படுத்தாமல் இருக்க காரணம் கூறுவதை ஏற்றுக் கொள்ள முடியாது என மனிதவள அமைச்சர் வி.சிவக்குமார் தெரிவித்தார்.

1955-ஆண்டு தொழிலாளர் சட்ட திருத்தத்தை பின்பற்ற தவறும் முதலாளிமார்களுக்கு எதிராக, அரசாங்கம் கடும் நடவடிக்கை எடுக்க வேண்டுமென, MTUC – மலேசிய தொழிலாளர் சங்கங்களின் சம்மேளனம் வெளியிட்ட அறிக்கைக்கு அமைச்சர் அவ்வாறு பதிலளித்தார்.


உலகின் மிகப் பிரபலத் தலைவர் இந்தியப் பிரதமர் மோடி – ஆய்வு முடிவு

செப் 16 – உலகின் மிகப் பிரபலத் தலைவராக இந்தியப் பிரதமர் நரேந்திர மோடி விளங்குவதாக ‘Morning Consult’ நிறுவனத்தின் ஆய்வின் முடிவு காட்டியுள்ளது.

76 விழுக்காடு ஆதரவோடு அவர் முதல் நிலையைப் பிடித்துள்ள வேளையில் 12 விழுக்காடு புள்ளி வித்தியாசத்தில் அவருக்கு அடுத்து நிலையில் சுவிட்சலாந்து அதிபர்  அலைன் பெர்செட் (Alain Berset) உள்ளார்.

கடந்த சில ஆண்டுகளாகவே மோடி இப்பட்டியலில் முதல் நிலையில் இருந்து வருகிறார் என்பது குறிப்பிடத்தக்கது.

அண்மையில் G20 மாநாட்டை பல உலக நாடுகள் போற்றும் வகையில் இந்தியா ஏற்று நடத்தியது.

இது மோடிக்கு பன்னாட்டு தலைவர்கள் மத்தியில் பெரும் செல்வாக்கைக் கூட்டியுள்ளதோடு உலக விவகாரங்களில் இந்தியாவின் ஆளுமைத் தன்மையையும் வெளிப்படுத்துயுள்ளதாக கூறப்படுகிறது.

செப்டப்பர் 6 முதல் 12 வரை 22 உலகத் தலைவர்களை உட்படுத்தி மேற்கொள்ளப்பட்ட இந்த ஆய்வில் கோடிக்கு 18 விழுக்காடு எதிர்ப்பு மட்டுமே உள்ளதாகவும் முடிவு காட்டியுள்ளது.

அமெரிக்க அதிபர் ஜோ பைடன் 40 விழுக்காடு ஆதரவோடு இப்பட்டியலில் 7-வது இடத்தில் இருக்கிறார்.

கனடா பிரதமர் 10 இடத்திலும் தென் கொரிய மட்டும் செக் குடியரசின் அதிபர்கள் இறுதி நிலையிலும் உள்ளனர்.

 Tags
‘most popular global leader’

approval rating

PM Modi

with 76%


அமானுஷ்ய சக்தியால் ஆட்கொள்ளப்பட்ட பெண், மரத்தின் மேல் கண்டுபிடிக்கப்பட்டார்

இந்தோனேசியா, ஜகார்த்தாவில், அமானுஷ்ய சக்தியால் ஆட்கொள்ளப்பட்டதாக நம்பப்படும் மாணவி ஒருவர், எளிதாக மரத்தின் உச்சி வரை ஏறும் காணொளி ஒன்று வைரலாகியுள்ளது.

வெண்ணிற ஆடையும், கரும்பு நிற தூடோங்கும் அணிந்திருக்கும் அப்பெண், மரத்தின் கிளை மீது நின்றுக் கொண்டு கூச்சலிடும் காட்சியும், பின்னர் தமது தலையை சொந்தமாக மரத்தில் மோதிக் கொள்ளும் காட்சியும் அந்த காணொளியில் இடம் பெற்றுள்ளன.

எனினும், அச்சம்பவத்தை கண்ட இரு ஆடவர்கள் விரைந்து மரத்தின் மேல் ஏறி அப்பெண்ணை கீழே கொண்டு வரும் காட்சியுடன் அந்த காணொளி முடிவடைகிறது.

இதுவரை தமது மகள் மூன்று முறை அமானுஷ்ய சக்தியால் ஆட்கொள்ளப்பட்டதாக, அப்பெண்ணின் தந்தை கூறியுள்ளார்.

எனினும், அச்சம்பவத்துக்கு அடுத்த நாள் மிகவும் சாதாரணமாக காணப்பட்ட அப்பெண் வீட்டிற்கு அழைத்து செல்லப்பட்டதாக கூறப்படுகிறது.

 Tags
A possessed

female student was found

in a tall tree


மருத்துவ உபகரணங்கள் பற்றாக்குறை ; சிறுநீர் பைக்கு பதிலாக ஸ்ப்ரைட் போத்தலை பயன்படுத்திய பீஹார் மருத்துவமனை

இந்தியா, ஆகஸ்ட்டு 10 – பீஹார் மருத்துவமனையில், தேவையான மருத்துவ உபகரணங்கள் மற்றும் மருந்துகள் பற்றாக்குறை ஏற்பட்டுள்ளது.

அதனால், கடந்த திங்கட்கிழமை அந்த மருத்துவமனையில் சுயநினைவை இழந்த நிலையில் அனுமதிக்கப்பட்ட நோயாளி ஒருவருக்கு, மருத்துவமனை ஊழியர்கள், சிறுநீர் பைக்கு பதிலாக ஸ்ப்ரைட் (Sprite) போத்தலை பொருத்தியது பெரும் சர்ச்சையை ஏற்படுத்தியுள்ளது.

அதனால் நோயாளின் குடும்பத்தார், உடனடியாக மருத்துவமனை மேலாளரை தொடர்புக் கொண்ட போது, மருத்துவமனையில் மருந்துகளும், உபகரணங்களும் தட்டுப்பாடு ஏற்பட்டுள்ளது குறித்து தனக்கு தெரியாது என அவர் கூறியது, சினத்தை ஏற்படுத்தியது.

வழக்கமாக உபகரணங்களை கொள்முதல் செய்யும் அதிகாரி, எலுப்பு முறிவு காரணமாக மருத்துவ விடுப்பில் இருப்பதால், அந்த தட்டுப்பாடு ஏற்பட்டதாக கூறப்படுகிறது.

எனினும், அச்சம்பவத்திற்கு பின்னர், உடனடியாக பீஹார் மருத்துவமனைக்கு தேவையான மருந்துகளையும், உபகரணங்களையும் விநியோகிக்க ஏற்பாடு செய்யப்பட்டுள்ளது.

 Tags
Bihar hospital uses sprite bottle

in place of urinal bag

Short of medical equipment


பொருளாதார நெருக்கடி : கராச்சி வனவிலங்கு பூங்காவை மூடும் கட்டயாத்தில் பாக்கிஸ்தான்

பொருளாதார நெருக்கடியால், நோய்வாய்ப்பட்ட, உணவில்லாத விலங்குகள் நிறைந்த கராச்சி வனவிலங்கு பூங்காவை மூடும் கட்டாயத்தில் இருக்கிறது பாக்கிஸ்தான்.

17 வயது யானை ஒன்று, முறையான உணவும், கண்காணிப்பும் இன்றி அண்மையில் மோசமாக நோய்வாய்பட்ட சம்பவத்தை தொடர்ந்து, அம்முடிவு எடுக்கப்பட்டுள்ளது.

தன்சானியாவிலிருந்து கொண்டு வரப்பட்டு கராச்சி வனவிலங்கு பூங்காவில் பராமரிக்கப்பட்டு வரும் அந்த யானை நோய்வாய்ப்பட்ட சம்பவம், அந்நாட்டு மக்களின் கண்டனத்திற்கு இலக்கானது.

அதனை தொடர்ந்து, சம்பந்தப்பட்ட வனவிலங்கு பூங்காவை மூட, அந்நாட்டின் பருவநிலை மாற்றம் மீதான அமைச்சர் உத்தரவிட்டதாக கூறப்படுகிறது.

விலங்குகள் அனைத்தும் பாதுகாப்பான இடத்திற்கு மாற்றப்பட்டவுடன் அந்த பிரபல வனவிலங்கு பூங்கா மூடு விழா காணுமென எதிர்ப்பார்க்கப்படுகிறது.

 Tags
animals

closure of

crisis

economic

forces

full of sick

karachi zoo

Pakistan’s

underfed


நடிகை  சமந்தாவுக்கு கோயில்  கட்டிய  தீவிர ரசிகர்

ஹைதரபாத், மே 2 – பிரபல நடிகை Samanth Ruth Prabhu வுக்கு ஆந்திராவின் தீவிர ரசிகர் ஒருவர் Bapatia மாவட்டத்திலுள்ள Alapadu கிராமத்தில் தமது வீட்டின் வளாகத்திற்கு அருகே கோயில் கட்டியுள்ளார். Samantha வின் பிறந்தநாளை முன்னிட்டு அவருக்கு Tenali Sandeep என்ற அந்த ரசிகர் கோயில் கட்டியதோடு கேக் வெட்டி சமந்தாவின் 36 வயது பிறந்தநாளை கொண்டாடினார். நடிகை என்பதற்காக மட்டுமின்றி சமந்தாவிற்கு கோயில் கட்டுவதற்கு பல்வேறு காரணங்கள் இருப்பதாகவும் அந்த ரசிகர் தெரிவித்துள்ளார்.

 Tags
Andhra Pradesh

Fan builds

for actress

Samantha Ruth Prabhu

temple


வெட்ட மர லோரி  பள்ளி வேனை  மோதியது  15 மாணவர்கள்  காயம்

குவா மூசாங், ஏப் 11 – குவா மூசாங் மாவட்ட போலீஸ் தலைமையகத்திற்கு முன்புறம் உள்ள முச்சந்தியில் ஐந்து வாகனங்கள் சம்பந்தப்பட்ட விபத்தில் வெட்டு மர லோரியுடன் பள்ளி வேன் ஒன்று மோதிய பின் கவிழ்ந்ததில் அதிலிருந்த 15 மாணவர்கள் காயம் அடைந்தனர். அவர்களில் இருவர் சிகிச்சைக்காக குவா மூசாங் மருத்துவமனையில் அனுமதிக்கப்பட்டனர். இதர 13 மாணவர்கள் சொற்ப காயத்திற்கு உள்ளாகினர். இந்த விபத்து தொடர்பான காணொளி சமூவ வலைத்தளத்தல் வைரலாகியது.

 Tags
15 students

a log truck crashed

into a school van

were injured


இருவர்  ஆற்றில்  மூழ்கி  மரணம்

குவந்தான், ஜூலை 2 -Jerantut , Kampung Batu Embun னில் பகாங் ஆற்றில் பதின்ம வயதுடைய இருவர் மூழ்கி மாண்டனர். 13 வயதுடைய Mohd Safwan மற்றும் Mohd Hanafi ஆகிய இருவரும் குளித்துக் கொண்டிருந்தபோது நீரினால் அடித்துச் செல்லப்பட்டதாக கூறப்படுகிறது. இந்த சம்பவத்தை பகாங் தீயணைப்பு மற்றும் மீட்புத்துறையின் பொது உறவுத்துறை அதிகாரி Zulfadli Zakaria உறுதிப்படுத்தினார். அந்த இருவரின் சடலங்கள் மீட்கப்பட்ட பின் போலீசாரிடம் ஒப்படைக்கப்பட்டதாக அவர் கூறினார்.

 Tags
Drowning death

in the river

two people


Visa அனுமதி வழங்க 100 மில்லியன் ரிங்கிட் லஞ்சம் வாங்கிய வழக்கு ; 2  கைது

ஷா ஆலம் , ஜூலை 28 – வெளிநாட்டினரின் விசா விண்ணப்பங்களை அங்கீகரிக்க சுமார் 100 மில்லியன் ரிங்கிட் லஞ்சம் வாங்கிய குற்றத்திற்காக MACC ஊழல் தடுப்பு ஆணையம் நேற்று மலை 6.30 மணியளவில் 2 கைது செய்துள்ளது.

கைது செய்யப்பட்ட ஒரு நபர் தொழிலார்களை விநியோகிக்கும் நிறுவனத்தின் இயக்குனர் மற்றும் அவர் அமலாக்க துறை அதிகாரிகளுடன் உடந்தையாக இருந்திருக்கிறார் எனவும் நம்பப்படுகிறது.

கைது செய்யப்பட்ட அந்நபர் கடந்த ஏப்ரல் மாதம் மலேசிய குடிநுழைவு துறையுடன் இணைந்து MACC ஊழல் தடுப்பு ஆணையத்தின் பணமோசடி தடுப்பு பிரிவால் தொடங்கப்பட்ட Op Taka எனும் விசாரணையின் கீழ் தடுத்து வைக்கப்பட்டிருக்கும் முன்றாவது சட்ட அமலாக்க அதிகாரி ஆவார்.

மேலும் தூதரகத்தில் பணியாற்றி வரும் அதிகாரி ஒருவர் கடந்த 2021-ஆம் ஆண்டு முதல் வங்காளதேச பணியாளர்களை மலேசியாவில் பணிபுரிவதற்காக வேலைவாய்ப்பு நிறுவனங்களுடன் கூட்டு சேர்ந்து அவர்களது விசாக்களை தவறாக பயன்படுத்தியதாக விசாரணையில் தெரிய வந்துள்ளது.

அரசாங்கத்தால் நிர்ணயிக்கப்பட்ட கட்டணம் 105 மட்டுமே என்றாலும், ஒவ்வொரு விண்ணப்ப ஒப்புதலுக்கும் சுமார் 300 ஆஸ்திரேலியான் டாலர் முதல் 500 ஆஸ்திரேலியான் டாலர் வரை பெற்றுள்ளதாக விசாரணை முடிவில் தெரிய வந்துள்ளது. கைது செய்யப்பட்ட இருவரும் 4 நாட்களுக்கு தடுப்பு காவலில் வைக்கப்படுவர்.

 Tags
Dua ditahan

kes rasuah lebih RM100 juta

luluskan visa warga Bangladesh


தளபதி67 : 14 ஆண்டுகளுக்கு பிறகு விஜய்யுடன் இணையும் திரிஷா

இளைய தளபதி விஜய், லோகேஷ் கனகராஜுடன் இணையும் படத்திற்கு தற்காலிகமாக தளபதி67 என பெயரிடப்பட்டுள்ளது.

அப்படத்தில் நடிக்கும் நடிகர்களின் விவரம் கடந்த செவ்வாய்க்கிழமை வெளியிடப்பட்ட வேளை ; அதில் திரிஷா நடிப்பதும் உறுதிச்செய்யப்பட்டுள்ளது.

14 ஆண்டுகளுக்கு பிறகு விஜய்யுடன் திரிஷா ஜோடி சேருவதை உறுதிப்படுத்தும், காணொளி ஒன்றையும் பட குழுவினர் வெளியிட்டனர்.

இதற்கு முன், கில்லி, திருப்பாச்சி, ஆதி, குருவி ஆகிய படங்களில் விஜய்யுடன் இணைந்து திரிஷா நடித்துள்ளார்.

சஞ்சய் டாட், அர்ஜூன் சர்ஜா, கெளதம் மேனன், பிரியா ஆனந்த், மிஸ்கின், சாண்டி, மன்சூர் அலிகான், மேத்யூ தாமஸ் ஆகியோரும் தளபதி67 நடிக்கும் வேளை ; அனிருத் ரவிச்சந்திரன் இசையமைகிறார்.

 Tags
after 14 years

Trisha to reunite

with Vijay in 'Thalapathy 67'


உலக  உடல் கட்டழகர் போட்டிக்கு  தயாராகிறார் குமரேஸ்வரன்

கோலாலம்பூர், அக் 18 – இவ்வாண்டுக்கான மலேசிய உடல் கட்டழகர் வெற்றியாளர் பட்டத்தை வென்ற குமரேஸ்வரன் ராமசாமி அடுத்து உலக சாம்பியன்ஷீப் உடல் கட்டழகர் போட்டியில் வெற்றி பெறும் இலக்கை கொண்டிருப்பதாக தெரிவித்திருக்கிறார். கடந்த 15 ஆண்டுகாலமாக உடல் கட்டழகர் துறையில் கடப்பாடு மற்றும் அர்ப்பணிப்புடன் செயல்பட்ட தமக்கு மலேசிய உடல் கட்டழகர் பட்டத்தை வென்றது அற்புதமான வெற்றி என திரெங்கானுவைச் சேர்ந்த அவர் வர்ணித்தார். செர்டாங் மேப்ஸ் மையத்தில் நடைபெற்ற 52 ஆவது தேசிய உடல் கட்டழகர் போட்டியில் 140 க்கும் மேற்பட்ட போட்டியாளர்கள் கலந்துகொண்டனர். 90 கிலோவுக்கு உட்பட்ட பிரிவில் குமரேஸ்வரன் பட்டத்தை வென்றார்.

 Tags
at World Championships

flexes for podium

Kumareswarren

Mr Malaysia 2023


வாந்தியின்  காரணமாக  அமைச்சர்  சலாஹூடின் அயுப் நேற்றிரவு  மருத்துவமனையில் சேர்க்கப்பட்டார்

உள்நாட்டு வாணிக மற்றும் வாழ்க்கை செலவீன அமைச்சர் Salahuddin Ayub வாந்தி மற்றும் குமட்டலினால் பாதிக்கப்பட்டதைத் தொடர்ந்து நேற்றிரவு மணி 10.15 அளவில் அலோஸ்டாரில் உள்ள மருத்துவமனையில் சேர்க்கப்பட்டார். அவர் நேற்றிரவு கெடாவில் நிகழ்ச்சி ஒன்றில் கலந்து கொண்டிருந்திருக்க வேண்டும். ஆனால் திடீரென அவருக்கு உடல் பாதிப்பு ஏற்பட்டது. அவரது உடல் நிலை தொடர்பான தகவலை அமைச்சரின் அலுவலகம் அவ்வப்போது வெளியிடும் என இன்று அதிகாலை ஒரு மணியளவில் வெளியிடப்பட்ட அறிக்கையில் தெரிவிக்கப்பட்டுள்ளது.

 Tags
Minister Salahuddin Ayub

rushed to hospital


ஒரே நாளில் ஆயிரம் பறவைகள் மடிந்தனவா? ; கட்டடத்தை மோதியதால் நிகழ்ந்த விபரீதம்

சிகாகோ, அக்டோபர் 9 – சிகாகோவில், கடந்த வாரம் கட்டடம் ஒன்றை மோதி குறைந்தது ஆயிரம் பறவைகள் மடிந்ததாக கூறப்படுகிறது.

குளிர்காலத்தை முன்னிட்டு, அமெரிக்காவின் தென் பகுதியை நோக்கி அந்த பறவைகள் இடம்பெயர்ந்தபோது அச்சம்பவம் நிகழ்ந்தது.

மெக்கார்மிக் பிளேஸ் (McCormick Place) கட்டடத்தின், 2.41 கிலோமீட்டர் தொலைவில், மடிந்த பறவைகளை தன்னார்வ குழுவினர் இன்னமும் தேடும் நடவடிக்கைகளில் ஈடுபட்டுள்ளதாக கூறப்படுகிறது.

மெக்கார்மிக் பிளேஸ் என்பது வட அமெரிக்காவின் மிகப்பெரிய மாநாட்டு மையமாகும். அதன் பெரும்பாலான பகுதி கண்ணாடிகளால் ஆனது.

ஒரே நாளில் ஆயிரத்துக்கும் அதிகமான பறவைகள் அந்த கட்டடத்தை மோதி மடிந்தது அல்லது காயமடைந்த சம்பவம் பெரும் அதிர்ச்சியை ஏற்படுத்தியுள்ளது.

உள்நாட்டு நேரப்படி, கடந்த வாரம் புதன்கிழமை, மாலை தொடாங்கி மறுநாள் அதிகாலை வரையில், சுமார் 15 லட்சம் பறவைகள், சிகாகோவிலுள்ள, குக் கவுண்டியின் (Cook County) வான் பகுதியைக் கடந்து சென்றது கண்டறியப்பட்டுள்ள வேளை ; அதில் வார்ப்ளர் டென்னசி (Warbler Tennessee), வூட்காக் (Woodcock) உட்பட அரிய வகை பறவைகளில் சில மடிந்ததாக கூறப்படுகிறது.

 Tags
1000 burung

akibat rempuh bangunan

mati sehari


பேரங்காடியில் மீன் , பெம்பர்ஸ் கொள்ளை ; ஆசிரியர் மீது குற்றச்சாட்டு.

ஈப்போ , ஜூன் 23 – மலாக்கா , கெளபாங் பேரங்காடியில் வாடிக்கையாளர் போல் நுழைந்து ,

243.47 ரிங்கிட் மதிப்பிலான மீன்கள் மற்றும் குழந்தையின் டய்ப்பர்களை (diapers) திருடியதாக ஈப்போ, மஜிஸ்திரேட் நீதிமன்றத்தில் குற்றஞ்சாற்றப்பட்டுள்ளார்.

38 வயதுடைய அந்த நபர் குற்றத்தை மறுத்து விசாரணை கோரியிருக்கின்றார்.

முன்னதாக அரசு தரப்பு வழக்கறிஞர் அவருக்கு 6,000 ரிங்கிட் ஜாமீனை முன்மொழிந்த வேளை , அதனை குறைக்கும்படி எதிர்தரப்பு வழக்கறிஞர் கேட்டு கொண்டார்.

குற்றவாளியென என கருதப்படும் அவர் தனியார் மருத்துவமனையில் மனநோய் சிகிச்சை பெற்று வருவதாக அவர் மேலும் தெரிவித்தார்.

இதனை கருத்தில் கொண்டு , மஜிஸ்திரேட் நீதிமன்றம் அவருக்கு குறைந்த பச்சமாக 3,000 ரிங்கிட் ஜாமீனை வழங்கியது.

 Tags
fish

Teacher charged

with stealing diapers


சிலாங்கூர்  மேரு சட்டமன்ற  தொகுதியில்  சிவரஞ்சனியை நிறுத்துகிறது பி.எஸ் .எம் கட்சி

ஷா அலாம், ஜூலை 14 – அடுத்த மாதம் 12 ஆம் தேதி நடைபெறவிருக்கும் சிலாங்கூர் சட்டமன்ற தேர்தலில் மேரு சட்டமன்ற தொகுயில் போட்டியிடுவதற்கு தொழிலாளர்களின் உரிமைக்கு போராடிவரும் சிவரஞ்சனி மாணிக்கத்தை பி.எஸ் கட்சி வேட்பாளராக அறிவித்துள்ளது. தற்போது பக்காத்தான் ஹரப்பான் வசமுள்ள அந்த தொகுதியை தற்காத்துக் கொள்வதற்கு பக்காத்தான கடும் போட்டியை கொடுத்தாலும் தொழிலாளர்கலன் நலன்களுக்காக நீண்ட நாள் குரல் கொடுத்துவரும் கட்சியின் மத்திய செயலவை உறுப்பினர் சிவரஞ்சனி பொருத்தமான வேட்பாளர் என பி.எஸ்.எம் கட்சி தெரிவித்துள்ளது. மேரு தொகுதியில் வேட்பாளரை நிறுத்துவதற்கு மூடா கட்சியும் முடிவு செய்துள்ளதாக தெரிகிறது. மேரு தொகுதியியில் இரு தவணையாக சட்டமன்ற உறுப்பினராக இருந்த Fakrulrazi Mokhtar இம்முறை போட்டியிடவில்லை என்று கூறப்படுவதால் அந்த தொகுதியில் பக்காத்தானின் மற்றொரு உறுப்பு கட்சியான அமனா வேட்பாளர் போட்டியிடவிருக்கிறார்.

 Tags
for Meru Seat

PSM names

workers activitist


நீடிக்கும் வெப்பத்தால், குறைந்தது டுரியான் பழங்களுக்கான தேவை ; விவசாயிகள் குமுறல்

அண்மைய சில காலமாக நாட்டில் நீடிக்கும் வெப்பத்தால், டுரியான் பழங்களுக்கான தேவை மட்டும் குறையவில்லை, மாறாக அதன் உற்பத்தியும் பாதிக்கப்பட்டுள்ளது.

கடந்தாண்டுடன் ஒப்பிடுகையில், இவ்வாண்டு டுரியான் விளைச்சல் 30 விழுக்காடு வரை குறைந்துள்ளதாக கூறப்படுகிறது.

பருவம் தொடங்கிய போது, டுரியான் மரங்களில் பூ மொட்டுகள் அதிகம் காணப்பட்டன. எனினும், அதீத வெப்பத்தால் அவை உதிர்ந்து போனதாக, விவசாயிகள் சிலர் தெரிவித்தனர்.

அதோடு, வெப்ப காலத்தில் மக்கள் டுரியான் பழங்களை உண்பதும் குறைந்துள்ளது. அதனால், கடந்த இரு வாரங்களில், பழங்களின் அரசனான டுரியானின் விலை 50 விழுக்காடு வரையில் சரிவு கண்டுள்ளது.

இரு வாரங்களுக்கு முன், ஒரு கிலோ மூசாங் கிங் டுரியான் 75 டிங்கிட்டிற்கு விற்கப்பட்ட வேளை ; தற்போது அது 50 ரிங்கிட்டுக்கு சரிந்துள்ளது.

இவ்வாண்டின் டுரியான் பருவம் தொடங்கி மூன்று வாரங்கள் மட்டுமே ஆகும் நிலையில், பருவ இறுதியில் லாபம் கிட்டுமா? இழப்பை எதிர்கொள்ள நேரிடுமா? என்பது தெரியாமல் டுரியான் விவசாயிகள் அச்சத்தில் உள்ளனர்.

 Tags
due to

for durians

Grower

hot weather

Low demand

prolonged


கனடாவில்  நுழைவதற்கு  ராஜபக்சே  சகோதரர்களுக்கு தடை

ஒட்டாவா, ஜன 11 – மனித உரிமை மீறலில் சம்பந்தப்பட்டதன் தொடர்பில் இலங்கையின் முன்னாள் அதிபர் கோத்தபாய ராஜபக்சே , முன்னாள் பிரதமர் மகிந்த ராஜபக்சே உட்பட நால்வருக்கு கனடாவில் நுழைவதற்கு தடை விதிக்கப்பட்டுள்ளது.

அதோடு அந்த நால்வரின் சொத்துக்கள் முடக்கப்படும் என்றும் கனடா அரசாங்கம் அறிவித்திருக்கிறது. விடுததலை புலிகளுக்கு எதிரான போரின்போது மனித உரிமை மீறலில் ஈடுபட்டதன் தொடர்பில் அந்த நால்வருக்கு எதிராக கனடா இந்த நடவடிக்கையை எடுத்துள்ளது.

 Tags
Canada

ex-Sri Lanka

Gotabaya

Mahinda

Presidents

Sanctions


கோலாலம்பூர்  புதிய மேயராக   மாட் சாலே   நியமனம்

கோலாலம்பூர், ஏப் 14 – கோலாலம்பூர் டத்தோ பண்டார் அல்லது மேயராக Kamarulzaman Mat Salleh நியமிக்கப்பட்டுள்ளார். ஏப்ரல் 17ஆம் தேதியிலிருந்து அவரது நியமனம் அமலுக்கு வருவதாக அரசாங்க தலமைச் செயலாளர் Zuki Ali தெரிவித்தார். அவர் தமக்கிருக்கும் வாய்ப்பை பயன்படுத்தி நிர்வாகம் மாற்றத்தையும் கோலாலம்பூர் மாநகர் மன்றத்திற்கு உட்பட்ட ஊராட்சி மன்றங்களின் நடவடிக்கைகளை வலுப்படுத்தி மக்களுக்கும் அரசாங்கத்திற்கும் சிறந்த சேவையை வழங்குவார் என Zuki Ali வெளியிட்ட அறிக்கையில் தெரிவித்துள்ளார். 59 வயதுடைய Kamarulzaman கோலாலம்பூர் மாநகர் மன்றத்தில் நகர நிர்வாகப் பிரிவு மற்றும் கோலாலம்பூர் மாநாகர் திட்டப்பிரிவில் 32 ஆண்டுகாலம் பணியாற்றிய அனுபவத்தை கொண்டுள்ளார்.

 Tags
Kamaruzam Mat Salleh

New KL

New Mayor